Fernando Garcia Macua presidenteak prentsaurrekoa eskaini du maiatzaren 14an, ostegunean, 11:00etatik aurrera Valentziako Hilton hotelean….\nFernando Garcia Macua presidenteak prentsaurrekoa eskaini du maiatzaren 14an, ostegunean, 11:00etatik aurrera Valentziako Hilton hotelean. Presidenteak bere portaera eskertu gura izan dio gure zalegoari: “Primeran egon da eta taldeak dena eman du Bartzelona handi baten aurka. Partida galdu dugu, baina autoestimua irabazi dugu. Munduari Athletic hemen dagoela esan diogu, modelo ezberdina dagoela, futbola ulertzeko modu ezberdina, galdu ala irabazi. Galdu arren finala izan den inflexio-puntua aprobetxatu behar dugu eta aurrerapausoa eman erakunde bezala. Belaunaldi zurigorri berriak ondo kudeatu behar dugu”.\nHalaber zerau esan du: “Antolakuntzarekin loturiko gauak sakonki aztertuko dugu. Nire ustez harrera ona izan du Athletic Hiriak, ez da beste munduko iskanbilarik gertatu eta hor gure zalegoa pozik egon da. Klubeko langile batzuk Bilbon daude jada eta ziurrenik Udaletxean eta Foru Aldundiak harrerak prestatu dituzte 19:30etarako. Garaiz informatuko dugu”.


Nafarroak zenbait txoko ditu arrokan eskalatzea maite dutenentzat. Honako hauek dira eskolarik ezagunenak: Artederreta, Etxauri eta San Fausto (Eraul). Hauek ez dira hain ezagunak, baina bai aurrekoak bezain erakargarriak: Uharte-Arakil, Bi haizpe (Irurtzun), Kopa (Lesaka) eta Kodes. Nafarroako eskalada-bideen zailtasuna 4 eta 8 mailen artean dago, eta arroka mota ez da bera eremu guztietan.\nEguraldiak arrokan eskalatzea eragozten badu, rokodromoetara jo dezakezu, eskalatzeko, entrenatzeko eta lagunartean ongi pasatzeko.\nESKALADA-ENPRESAK ETA ROKODROMOAK\nKontsultatu Nafarroako zer enpresarekin eta zer rokodromotan eskala dezakezun.\nUrte osoan disfrutatu dezakezu eskaladaz.\nIndarrak berritu Nafarroako gastronomia dastatuz.\nEskalada egiteko, material teknikoa behar da. Inoiz eskalatu ez baduzu, enpresak utziko dizu eskalatzeko behar duzun materiala.\nZonaldea Erdialdea, Iruñerria, Pirinioak


Zikloturisten bidaia-kontaketak & bazkaria – Egizu elkartea\nUrtarrilaren 28an, domekan, 12:00etan elkartuko gara bizikleta-taldeko hainbat kide, udako oporraldian egindako bidaien berri ematera. 15 minutuko aurkezpenak egingo ditugu, argazkiak, mapak, ibilitako leku eta baliabideen berri partekatzeko. Horretarako, Azebarri kultur elkartean hitzordua ipini dugu, 12etatik 14etara diaporamak eta horren ostean elkarrekin bazkalduko dugu. Kontakizunetan zehar bisitatuko ditugun lekuetako batzuk hauexek: Lanzarote, Portugal, Leon, Paris eta Extremadura.\nGaian interesa baduzu, gonbidatuta zaude, egitasmo irekia baita hau, eta bazkaltzera bazatoz, mesedez, aldez aurretik esaiguzu (644277155). Paella egiteko asmoa dugu, eta menu begetarianoa ere egongo da.\nrozio2018-01-21T11:56:04+01:002018-01-21|berbalagunok, bizikleta taldea, diaporamak, egizu, kultur jarduerak, kultura|0 Comments


Olatuak babesteko nazioarteko biltzarra, Euskal Herrian\nGaur hasi eta bihar amaituko den konferentziaren helburua itsasoa babesteko estrategia eta tekniken inguruan hausnartzea izango da.\nDonostia 2016 eta Surfirder Foundation elkarteak Global Wave Conference izeneko biltzarra antolatu dute. Konferentzia gaur eta bihar egingo da Miarritzen eta Donostian, eta itsaso babesteko estrategia eta tekniken inguruan gogoeta egitea izango du helburutzat.\nPublikoarentzat ateak irekita izango dituen biltzarrean olatuen balioaz eztabaidatuko da, izan ere, olatuak hainbat mehatxuren pean daude. Kostaldearen zati bati kalterik ez egiteko, olatuen aurkako horma handiak eraiki dira eta elektrizitatea sortzeko olatuen energiaren zati bat bideratu egiten da. Horrelako neurriek itsasoan ze eragin duten aztertuko dute, besteak beste.\nBestalde, antolatzaileen arabera, Donostia 2016an Europako Kulturaren hiriburu izateko olatuek duten garrantzia azpimarratu dute, izan ere, leloa ondokoa da: Herritar Energiaren Olatuak.\nGlobal Wave Conference biltzarra astelehen honetan hasiko da Miarritzeko Le Bellevue aretoan; asteartean, berriz, Donostiako Kursaalera egingo du salto. Eztabaidak eta hitzaldiak 09:00etan hasiko dira eta arratsaldeko 18:00ak arte luzatuko dira.\nInformazio gehiago:Eitb: Olatuak babesteko nazioarteko biltzarra, Euskal Herrian\n166 aldiz ikusita


Hemen zaude: Sarrera » Azpeitia » Liburuak » Lagun Onak Mendi Bazkuna - 50. urteurrena » Ekintzak » Ingurumenaren astea\nMendia, beste inguru giroarekin batera azken urteetan jasaten ari den beherakada ikusirik, dituen erasoen aurrean mugitzen hasteko garaia aspaldi iritsi zen. 1995eko ekainean antolatu zen lehen Ingurugiro Astea, berau lau ekitaldiz osatuz: aurrenekoan, Azkoitiko ikastetxean, Udalaren laguntzaz, azken urteetan aurrera daramaten ingurugiro heziketa aurkeztu zigun Artelatz ingurugiro heziketa taldeak. Bigarren ekitaldian, Abiadura Handiko Trenak Euskal Herriko mendi eta ingurugiroan egingo duen txikizio eta eragin kaltegarriaz hitz egin ziguten AHTren aurkako batzordekoek. Hirugarren ekitaldian, Gipuzkoako Mendi Federazioko mendi garbiketa kanpainaren proiekzioa eskaini zigun kanpaina horretako partaide batek. Eta azkenik, laugarren ekitaldian, Itoizko urtegiaren berri eman zigun koordinakundeko beste partaide batek. Ekintza berri hau, aurrera begira dugun apustu bat gehiago litzateke.\nJo dezagun atzera, 200 urte. Ea nori bururatzen zaion, itzuli bat ematera bakarrik joatea arratsalde edo egunpasa Xoxotera, Arauntzera, Urrakira, O�atzera, Xixtil errekara, Erlora, Izazpira, Sami�ora nahiz beste edozein mendi edo bazterretara? Burutik sano zegoen edonori ez, behintzat. Horrelako leku aldapatsu, haizetsu, askotan ez biderik, ez urik�Eta, nori bururatzen zaio etxetik milaka kilometro egin eta elur eta izotzez beteriko mendietatik zehar, hotzak eta arriskuan ibiltzea? Edo, mendi, larre eta harkaitzetatik zehar ibiltzera Pirinio, Pikos, Aralar, Aizkorri, Anboto edo urrutiagoko lekuetara joatea?\nGaur egun, ordea, inork ez du ukatuko inguru natural hauetatik zehar bertako animali, landare, erreka eta aire garbiaz gozatuz ibiltzeak on egiten digunik, ezta inguru hauen beharra eta egarria gero eta nabarmenagoa denik ere. Hainbeste aldatu ote gara 200 urtean? Orain 200 urte ez zegoen inora joan beharrik aire garbia arnasteko, nahikoa zelako lehiotik burua ateratzea. Ez zegoen urrutira joan beharrik zuhaiztietan ibili edo bertan egoteko, etxe aurrean baitzeuden zuhaiztiak eta larreak. Ez zegoen itsasora joan beharrik uretan kalterik gabe bainatzeko, nahikoa baitzen Urola edo Ibaiederren putzu bat bilatzea. Ez zegoen isiltasuna bilatzeko asko ibili beharrik, nahikoa zelako herri ingurutik pasiatzea. Hainbat animali eta arrain ikusteko arazorik ez zen, bertako baso eta ibaietan zeuden eta.\nAzken urteetako bat bateko garapen industrial eta ekonomikoak, beste ondorioen artean, ingurugiroaren suntsiketa eragin du: ibai eta erreken kutsadura (Urola, Ibaieder, Xixtil erreka...), airearen kutsadura, mendien apurtzea harrobi eta bideen bidez (Xixtil erreka, Eskusta, Zestoa nahiz Urretxuko kanterak eta Xoxoterako landabidea), zuhaizti, landaretza eta fauna autoktonoen murriztea eta desagerpena...Mendietako isiltasuna ere galdu da. Kontaezinak dira gure herri eta bailarako inguru naturalak jasan dituen galerak. Gizona, ordea, ez da hainbeste aldatu, bere izadiarekiko lotura ez da apurtu, eta berekiko duen beharra ere ez du galdu. Ondorioz, etxean, herrian edo inguruan aurkitzen ez duena, beste nonbait bilatu beharrean, urrutira doa, autoan, hegazkinean, trenean, itsasontzian edo ahal duen bezala; oporretan, asteburuetan, urte guztian edo ahal duenean; Urbasara, Aralarrera, Pirinioetara, Alpeetara, Andeetara, Himalayara edo ahal duen lekura. Horrela, inguru naturalak ez dira edonoren eskura gelditu, bizitza maila altua dutenen eskura edo diruaren mende baizik. Bestalde, inguru horietako jende pilaketak, gelditzen diren inguru naturalen galera eragiten du.\nHonengatik, eta Lagun Onak M.B.-ren betiko ahalegina mendia eta ingurune naturalak herritar guztien eskura jartzea izanik, gaur eta biharko apustua dugu bertako ingurune naturalen kontserbazioa eta berreskurapena.\nMendizale ospetsuak Azpeitian


Ordezkaritza gastuak | Consumer\nLangileak fakturak gorde behar ditu beti, enpresarekin gaizkiulertuak saihesteko.\nIrudia: Nicholas M.v.H.\nHelburuak gastua definitzen du\n/imgs/2008/09/prima_clase.art.jpgBezero bat erakartzeko afaria, biltzar profesional batera edo kirol-txapelketa batera egun batzuetan joatea, enpresaren tratua ixteko… Lan-betebehar horiek, jakina, enpresaren kontura dira, eta fakturazioari buruz ez dago zalantzarik. Ordezkaritza gastuak dira. Baina horietako batzuk ez daude aurrekoak bezain argi definituta; beraz, komeni da gastua egin behar duen langileak faktura guztiak gordetzea, gaizki-ulertuak saihesteko.\nArgitu beharreko aurretiazko kontu bat "ordezkaritza-gastuen" eta "bidaia-gastuen" arteko aldea da. Izan ere, pertsona asko nahasi ohi dira batak besteekin. Baina alde nabarmena dago bi kontzeptuen artean, gastuaren helburuaren ikuspuntutik, Helena Díaz Román Mano Consultores enpresako zuzendariak dioenez:\nBidaia gastuak: izenak berak adierazten duen bezala, enpresak antolatutako lan bidaia batek eragindako gastuak dira, beharrezkoak diren mantenu, ostatu edo joan-etorri gastuak ordaintzeko.\nOrdezkaritza gastuak: enpresa bezero edo hornitzaileen aurrean ordezkatzeko dira. Enpresako langile, administratzaile, zuzendari edo goi-kargudunen harreman publikoei egiten diete erreferentzia, etorkizunean merkataritza- edo enpresa-onura jasotzeko asmoz. Helburu nagusia enpresaren eta bertan lan egiten duten profesionalen irudia hobetzea da.\nHala ere, egia da bi kasuetan janarien gastuak, hotelak edo joan-etorriak sar daitezkeela, eta horregatik hainbeste nahasmen dago. Helena Díazentzat, aldea argia da: "Ez da gauza bera langilea jatetxe batera bazkaltzera joaten denean, bere autonomia-erkidegotik kanpo lan bat egitera joan delako, edo bezero batzuk bazkaltzera gonbidatzen dituenean haiek erakartzeko". Orduan, zer gastu dira ordezkaritzakoak?\nOrdezkaritza gastuen motak\nArgi dago janariak, joan-etorriak edo ostatua ere sartzen direla, betiere enpresaren irudia eta bezeroarekiko arreta hobetzeko badira. Baina beste asko daude. Zentzu zabalean, ordezkaritza-gastua jarduera profesionalaren garapenaren ondorio den eta jarduera horri eragiten dion oro da, "eta hemen sar dezakegu, enpresa-ibilgailu batetik, bezero bati gonbita egiten zaion goiz erdiko kafea edo bisita komertzial baten parkimetroa", José Manuel Fra Alonso Giza Baliabideen aholkulariak adierazi bezala.\nOrdezkaritza gastu batek betetzen ditu zerga ikuskapenaren kasuan frogatu beharreko izaera eta helburua\nIrudikapen-gastuen kontzeptua zabala da, eta hainbat interpretazio sortzen ditu. Nahiz eta enpresarentzat gastu kengarritzat jotzeko interpretazio murriztaileagoa behar den, oraindik ez da oso kontzeptu argia. Helena Díazek argitu duenez, enpresaren ikuspuntutik, ordezkaritza gastu kengarritzat hartuko dira enpresak zerga ikuskapenaren kasuan frogatu beharko dituen izaera eta helburuko baldintzak betetzen badituzte. Sozietateen gaineko Zergaren 14. artikuluaren arabera, gastu hauek dira kengarriak:\nBezero edo hornitzaileekiko harreman publikoen gastuak.\nErabilera eta ohituren arabera, enpresako langileei egiten zaizkien gastuak.\nOndasunen salmenta edo zerbitzuen prestazioa zuzenean edo zeharka sustatzeko egindako gastuak.\nDiru-sarrerekin zerikusia duten gastuak.\nZehazki, eta sailkapen hori kontuan hartuta, esan daiteke ordezkaritza-gasturik ohikoenak hauek direla:\nHoteletako egonaldiak bezeroentzat.\nBezeroekin bazkaltzeko gonbitak.\nArte, kirol edo kultur ekitaldietara joatea.\nBezeroei eta hornitzaileei enpresaren opariak, loteriako partaidetzak eta abar ematea.\nOrdezkaritza-gastutzat hartzen dira berez gastu ez diren gastu batzuk. Oso ohikoa da enpresetan -Díaz-en arabera- ordezkaritza-gastuen artean "liberalitateak" sartzea, diru-sarrerak lortzeko beharrezkoak ez diren gastuak, eta gastu horien helburua ez da etorkizuneko enpresa-irabaziak lortzea", hala nola, enpresarekin loturarik ez duten pertsonekin egindako jatetxe-gastuak, lagunentzako kontzertuetarako sarrerak, aparkaleku- edo bidaia-gastuak, gehiegizko zenbatekoko opariak… Haren iritziz, "beharrezko gastuaren kontzeptua, sozietateen gaineko zergaren araudian gastuaren kengarritasuna zehazteko sartua, kontzeptu juridiko zehaztugabe eta anbiguoa da, eta, beraz, interpretatzaile bakoitzari egokien iruditzen zaion zentzua ematen dio". Eta beti gastutzat hartzen da gastu ez den zerbait, José Manuel Frak horri buruz dioenaren arabera. Hala ere, gaineratu du, askotan, egia dela "gastu batzuk alde batera uzten direla, baina ez direla ordezkaritzat hartzen hala direnean".\nJoan hurrengo orrira: Auto eta jantzien erabilera mistoa »\nbezeroak fakturak gastos de representación-eu helburua langile


Osagarri dietetikoak | Diet eta dieta | Doako koloreen orriak deskargatzeko\nOsagarri dietetikoak pisu galera onartzen dute\nProduktu desberdinen abantailak\nDietaren osagarriek pisua galtzen dute. Guztiek pisu galera nabarmena ematen dute, denbora laburrean goseak sentitu gabe. Hori guztia dieta planak landu gabe eta ariketa gabe ere. Baina zer da benetan garrantzitsua pisu galera produktu asko? Mantendu zure promesa edo frogatu zeure burua are osasuntsu?\nHauek dira produktuen talde ezagunenak\nThe Dieta osagarrien hornikuntzapromesa hori azkar eta jasangarria pisu galera bat riesig.- proteina astintzen da, izeneko Formula dietak kaloria gutxiko eta elikagai garrantzitsua proteina hautsa aberastu dira.\nSuperfood eta osagarri dietetikoak\nDetoxifiers gorputzaren pisua galtzen gantz blokeatzaileak verlieren.- dehydrate dira, gantz erregailu ere janaria Fette.- Kohlehydratblocker bidez hornitu birziklatzea eragozten galarazteko Verdauungsenzym.- Karbohidrato-splitting beharrezkoak\nGosea suppressants hala nola kafeina, guarana edo mate laburpenak Hungergefühl.- Superfood koktela agintzen pisu galera dieting gabe osagai by murrizteko; Edonola ere osasungarriak dira.\nProduktu horiei guztiek pisua galtzen eta osasuntsu sentitzen eta epe laburrean sartzen laguntzen diete.\nDieta-produktuen fabrikatzaile bakar guztiek uste dute beren produktuak gorputz-pisuaren murrizketa modu fidagarri eta iraunkorrean eragiten duela. Eta guztiak ez Dieta aldaketa edo ariketa intentsiboa.\nEsperientzia praktikoaren zati bat promesen arabera dago. Hala ere, dieta osagarrien laguntzarekin murrizteko pisua kritikoki kontuan hartu behar da. Desabantaileen zerrenda, gutxienez, prestazioak betiere.\nOsagarri eraginkorrenen artean, formula dietak daude; bertan, proteina-hautsa eta / edo superalea urarekin nahasten dira astindu bat sortzeko. Produktu berezi hauek ezinbestekoa da dieta bizkorra dela eta motibatuta.\nPertsona fisiko osasuntsuentzako alternatiba gosearen sentsazioa ezabatzen duten gosea da. Batez ere, kaloria handiko dietak dieta osasuntsura etortzean, pilula horiek denbora epe laburrean lagungarriak izango dira. Kasu honetan, pisu galerak koiuntura murriztuko sarrerarekin lortzen du dieta kontzientearen testuinguruan.\nkoipe eta Kohlehydratblockern deiturikoak daude Stiftung Warentest arabera No ikasketak froga positiboa Effekte.Kein dieta esan NachteileKohlehydratblocker gabe beherakoa eta flatulence kausa izan daiteke gantz blokeatzaileak hartu larria bigarren esaterako gorotz-ihesa, sabeleko cramps edo bitamina gabezia ondorioak eragin ditzake bitartean.\nAldi berean, haurren haurrentzako pilula bezalako botiken ondorioak eragiten dituzte.\nzirkulazio arazoak, idorreria, Elektrolythaushalt.- detoxifiers traba: gehiegizko uriko azido maila, txikiagoa odol azukrea, Kaliummangel.- gosea: arriskuak desberdinak lagunentzako bihotzeko gaixotasunak dituzten Baina dieta osagarriak yo-yo efektua gehiago Nachteile.- Epe luzeko proteina erabilera astintzen gain dute edo hipertentsio arteriala.\nFrogatu da dietak osagarriak, esate baterako, proteina astinduak edo jateko gogoa eragiten dutenak, orientazio ona eta motibazioa denbora mugatu batean. Beste produktu guztiak gomendagarria dira soilik\nGosea gose gabe galtzea, dieta gabe eta atseginez\nDiet - Zergatik kraskatzen diren dietak gantz egiten dute\nDietaren koipeztatze aholkuak\nDiet - Behe Calorie edariak Alternatibak\nDiet - kontzienteki pisua galtzen aholku txikiekin


AGINDUA, 2020ko abenduaren 15ekoa, Ekonomiaren Garapen, Jasangarritasun eta Ingurumeneko sailburuarena, zeinaren bidez iragartzen baita G4, G5 eta G6 sailkatutako landa-eremuetan ekonomia garatzeko eta dibertsifikatzeko laguntzen 2021eko ekitaldiko deialdia, entitate pribatuei zuzendua (Erein Pribatuak). - Eusko Jaurlaritza - Euskadi.eus\nLanda-garapena landa-eremuak hazi eta suspertzeko prozesutzat har dezakegu, biztanleriaren bizi-baldintzak hobetzeko, funtsezko hainbat ardatzen bidez, hala nola, ardatz ekonomikoa, soziokulturala, ingurumenekoa, etab. Hala, Administrazio honen politikaren helburuak beti izan dira, besteak beste, biztanleen bizi-kalitatea hobetzea, euskal nekazaritzaren eta, oro har, landa-ingurunearen funtzioaniztasuna eta jasangarritasuna bermatzea eta sustatzea arlo ekonomikoan, sozialean, ingurumenekoan eta kulturalean, euskal nekazaritzaren errealitatera eta ezaugarrietara egokitutako eredua diseinatuz, despopulatze- eta uzte-prozesuak geldiaraziz, eta landa-munduaren eta kultura-munduaren arteko elkarreragina sustatuz. Gure landa-eremuen garapenak endogenoa izan behar du; hau da, tokiko espezifikotasunari egokitua, tokiko biztanleek planifikatua, egikaritua eta administratua.\nHala landa-garapenaren helburu orokorrak, nola berariazkoak Landa Garapenari buruzko apirilaren 8ko 10/1998 Legean jaso ziren. Lege hori da, orain arte, Eusko Jaurlaritzak Ekonomiaren Garapen, Jasangarritasun eta Ingurumen Sailaren bidez, arlo horretan eskumena duen saila den aldetik, egikaritzen dituen politiken ardatz nagusia.\nBeraz, sail hori izan da Euskal Autonomia Erkidegoan aspalditik kudeatzen ari diren landa-garapenerako laguntzen deialdiak bultzatzen dituen organoa. Beste behin ere, eta beharrezkoa, bidezkoa eta ezinbestekoa den landa-garapen horretan laguntzen jarraitzeko, 2021eko ekitaldirako laguntza-deialdia egin da, landa-ekonomia dibertsifikatzeko, eremu horretan enplegua sustatzeko eta Euskal Autonomia Erkidegoko landa-eremuak garatzeko.\n«Landa Eremuen Definizio Teknikoa» azterlanaren arabera G4, G5 eta G6 sailkatutako landa-eremuei zuzenduta dago agindu hau (https://www.euskadi.eus/web01-a2lanits/eu/contenidos/informacion/zonificacion_rural_cae2020/eu_def/index.shtml), eta bertan ezartzen diren baldintzak betetzen dituzten entitate pribatuak izan ahal izango dira horren onuradun.\nDeialdi honetan aurreikusitako laguntzak honi jarraikiz emango dira: 2013ko abenduaren 18ko Batzordearen 1407/2013 (EB) Erregelamendua, Europar Batasunaren Funtzionamenduari buruzko Tratatuaren 107. eta 108. artikuluak de minimis laguntzei aplikatzekoa; laguntza, gehienez, 200.000 eurokoa izango da enpresa bakoitzeko, hiru zerga-ekitalditan.\nAgindu honetako deialdiko dirulaguntzak emateko, ezinbestekoa da kreditu egokia eta nahikoa egon behar da Euskal Autonomia Erkidegoaren 2021. urteko aurrekontu orokorretan, hala ezarrita baitago Euskal Autonomia Erkidegoko Aurrekontu Orokorren kontura egiten diren gastu-espedienteen aurretiko izapidetzea araupetzen duen Ogasun eta Herri Administrazioko sailburuaren 2007ko apirilaren 26ko Aginduaren 5.3 artikuluan.\nLehenengoa. Xedea, izaera eta esparru geografikoa.\nAgindu honen xedea da 2021eko ekitaldirako dirulaguntza-deialdi bat egitea, G4, G5 eta G6 landatartasun-mailako landa-eremuen ekonomia garatzea eta dibertsifikatzea xede duena. Eremu horiek «Landa Eremuen Definizio Teknikoa» azterlanean zehaztuta daude, eta agindu honen I. eranskinean jasota.\nAgindu honen babespean ematen diren laguntzak ez dira itzuli beharrekoak izango.\nBigarrena. Laguntza motak eta onuradunak.\nNekazaritza-sektorearekin lotuta ez dauden jarduerak, baina sektore hori dibertsifikatzen dutenak. «Nekazaritza» kontzeptuak barne hartzen du nekazaritzakoa, abeltzaintzakoa eta basokoa dena, Nekazaritza eta Elikagaigintza Politikako abenduaren 23ko 17/2008 Legearen 4. artikuluko 1. apartatuarekin bat etorriz. Onuradunaren lanbide nagusiak nekazaritza izan behar du, abenduaren 23ko 17/2008 Legearen 4. artikuluko 14. apartatuan zehaztutakoaren arabera.\nMikroenpresak eta enpresa txiki eta ertainak eratu eta garatzea, Europako Batzordearen 2003ko maiatzaren 6ko 2003/361/EE Gomendioak egiten duen definizioaren arabera, bigarren eta hirugarren sektoreetako edozein eratako enpresak eratu eta sortzea eta autonomoetan alta emandako pertsona fisikoek garatutako proiektuak egitea, non eta inbertsioak ez diren bideratzen nekazaritzako produktuak eta elikagaiak ekoiztera, eraldatzera eta merkaturatzera. Garapen gisa ulertuko da produktibitatea gehitzen duen edo ekoizpen- edo negozio-ildo berria dakarren inbertsio oro. Laguntza-lerro honen onuradun izan daitezke deialdi honen xede diren landa-eremuetan kokatutako enpresak.\nEnpleguaren sorrera garbia. Laguntza horien onuradun izan ahalko dira mikroenpresak eta enpresa txiki eta ertainak, baldin eta nekazaritza-arlokoak ez badira eta landa-eremuetan kokatzen badira. Nolanahi ere, kasu bakoitzean aplikatzekoa den hitzarmen kolektiboan xedatutako lanaldiaren % 50eko enplegua izan beharko da, gutxienez. Era berean, laguntzak jaso ahalko dituzte enpresa-izaera hartuko duten pertsona fisiko langabeek, baldin eta deialdi honen xede diren landa-eremuetan bizi badira eta nekazaritzakoa izango ez den beren autoenplegua sortuko duen proiektu bati ekiten badiote.\nLaguntzen onuradun izan ahalko dira nortasun juridikorik ez duten pertsona fisiko edo juridiko pribatuen taldeak, ondasun-erkidegoak edo, nortasun juridikorik eduki gabe ere, proiektuak eta jarduerak aurrera eraman ditzakeen unitate ekonomiko edo ondare bereizi mota oro. Haietan partaide diren pertsona fisiko edo juridiko pribatu guztiak joko dira onuraduntzat, eta guztiek bete beharko dituzte agindu honetan eta agindua garatzeko eta aplikatzeko arauetan ezarritako betekizun eta baldintzak.\nAurreko puntuko b) eta c) apartatuetan jasotako laguntzak bateraezinak dira haien artean.\nErakunde publikoak laguntza horietatik kanpo geratzen dira.\nAgindu honen bidez deitzen diren laguntzak Europar Batasunaren Funtzionamenduari buruzko Tratatuaren 107. eta 108. artikuluak de minimis laguntzei aplikatzeari buruzko 2013ko abenduaren 18ko Batzordearen 1407/2013 (EB) Erregelamenduaren arabera emango dira (Europar Batasunaren Aldizkari Ofiziala, 2013ko abenduaren 24koa, L 352/7). Horiek horrela, enpresatzat ulertu behar da jarduera ekonomiko bat gauzatzen duen erakunde oro, haren izaera juridikoa eta finantzaketa modua edozein dela ere.\nHirugarrena. Diruz lagundu daitezkeen jarduerak.\nAurreko ebazpen-ataleko 1. apartatuan aipatutako laguntza-lerroei dagozkien eta dirulaguntza jaso dezaketen jarduketak honako hauek dira:\nMikroenpresak eta enpresa txiki eta ertainak sortzeko eta/edo garatzeko edozein proiektu, eta enpresa-izaera hartuko duten pertsona fisikoek garatutako jarduerak, nekazaritzako produktuak eta elikagaiak ekoiztera, eraldatzera eta merkaturatzera bideratutako inbertsioak salbuetsita, landa-eremuko garapen ekonomikoarekin lotuta daudenak:\nIndustria-jarduerarekin lotuta dauden proiektuak: tailerrak, fabrikak, instalazioak eta lokalak hainbat helburutarako; besteak beste, makineria konpontzeko; honelako gauzak ekoizteko edota sortzeko: nekazaritzakoak ez diren materialak eta ondasunak, plastikoak, elektrizitatea, energia, gasa, baporea eta beroa, ur-horniketako enpresak, estolderia eta hondakin-deuseztatzea, saneamendua eta beste; energia berriztagarriak eta horiekin zerikusia duten jarduerak.\nHonako hauekin lotutako proiektuak: turismoa, landetxeak eta nekazaritza-turismoa, turismo-zerbitzuak ematea, dendak, jatetxeak, tokiko eskaintza eta elikadura.\nZerbitzuen ezarpenarekin eta eskaintzarekin lotutako proiektuak:\nZerbitzu tekniko hauek: arkitektura eta ingeniaritza, kontabilitatea, zerbitzuen kontu-ikuskaritza, garbiketa industriala, albaitaritza-jarduerak.\nZerbitzuak sektore ekonomiko guztiei; besteak beste, nekazaritzari, basogintzari eta landa-biztanleei: cateringa, bide-segurtasuneko zerbitzuak, eremu babestuetarako zerbitzuak, segurtasun-zerbitzuak, lorezaintza-zerbitzuak eta parkeen kudeaketa.\nGizarte-zerbitzuak, hala nola umeak eta adinekoak zaintzeko, osasuna zaintzeko eta desgaitasunen bat duten pertsonak zaintzeko; eskola-ustiategiak.\nAisia-, jolas- eta kirol-jarduerekin lotutako zerbitzuak.\nEskulangintza garatzeko eta eskulangileen jardueretarako proiektuak.\nIKTekin eta merkataritza elektronikoarekin lotutako proiektuak.\nEnpleguaren sorrera garbiko proiektuak.\nBesteren konturako langileak kontratatzea, aurretik inoiz enplegurik izan ez dutenak edo aurretik zeukatena galdu dutenak. Nolanahi ere, kasu bakoitzean aplikatzekoa den hitzarmen kolektiboan xedatutako lanaldiaren % 50eko enplegua izan beharko da, gutxienez. Praktiketako kontratuak kanpo gelditzen dira.\nJarduera independenteak sortzea; hau da, langile autonomoak jartzea edo gizarte-ekonomiako araubide juridikoaren pean dauden enpresak sartzea sustatzen dutenak.\nLaugarrena. Diruz lagundu daitezkeen kostuak.\nDirulaguntzak jaso ditzaketen kostutzat hartuko dira agindu honetan araututako laguntzen helburu diren jardueretan egindako inbertsioak eta/edo gastuak, 2021eko urtarrilaren 1etik aurrera eginikoak. Data hori baino lehenagoko gastuak egonez gero, dirulaguntza ukatuko da, proiektua aurretik hasita dagoela iritzita.\nJarduera ekonomikoa dibertsifikatzeko eta mikroenpresak, enpresa txiki eta ertainak sortu eta garatzeko laguntzen kasuan, honako hauek hartzen dira diruz lagundu daitezkeen kostutzat:\nEnpresa-planari lotutako ondasun higiezinak eskuratzea, lursailaren balioa salbuetsita. Tasatzaile independente eta akreditatu batek ezarriko du balioa.\nEnpresa-planari lotutako ondasun higiezinak eraikitzea edo birgaitzea.\nMakinaria eta ekipamendu berriak erostea eta finantza-errentamendu bidez erosteko betebeharra izanda eskuratzea, ondasunaren merkatu-balioraino.\nJarduera berriari lotuta dauden bigarren eskuko ekipamenduak eta makinaria erostea, baldin eta aurreko bost urteetan beste laguntzarik jaso ez badute; non eta erosketa berria ez den egiten hobekuntza teknologikoagatik edo errendimendu-arrazoiengatik.\nb) eta c) apartatuetan jasotako gastuei lotutako kostu orokorrak, hala nola profesionalen ordainsariak, diruz lagundu daitekeen zenbatekoaren % 10eraino.\nIbilgailu bat eskuratzea, baldin eta jarduera ekonomikoa ibilgailu horretan bakarrik garatzen bada eta hura egokitu beharra izan bada jarduera gauzatzeko. Kontzeptu honengatik jasotako dirulaguntza ez da izango ibilgailuaren guztizko prezioaren % 20 baino gehiago, ez eta 20.000 eurotik gorakoa ere.\nIbilgailu bat eskuratzea, baldin eta jarduera ekonomiko bakarra pertsonak edo salgaiak garraiatzea bada. Kontzeptu honengatik jasotako dirulaguntza ez da izango ibilgailuaren guztizko prezioaren % 20 baino gehiago, ez eta 20.000 eurotik gorakoa ere.\nIbilgailuak egokitzea dirulaguntzaren xede den jarduera garatzeko: 10.000 euroko dirulaguntza gehienez.\nPrograma eta aplikazio informatikoak eta webgune eta plataformak eskuratu edo garatzeko egindako inbertsioak.\nPatenteak, lizentziak, autore-eskubideak eta erregistratutako markak eskuratu edo erregistratzeko egindako inbertsioak: 20.000 euro gehienez ere.\nLaguntza-eskaeraren xede den inbertsioari lotutako azterlanak: gehienez ere diruz lagundu daitekeen zenbatekoaren % 10eraino.\nProiektuari lotutako beste azpiegitura batzuk.\nBerezko lanak: diruz lagundu daitekeen aurrekontuaren % 20raino gehienez.\nEnplegua sortzen denean, diruz lagundu daitezkeen kostuak izango dira kontratatutako pertsonen soldata gordinari eta gizarte-segurantzari dagozkionak, bi ekitalditan.\nZergak eta gizarte-aurreikuspeneko edozein araubidetara eginiko ekarpenak, laguntzaren onuradunari dagokionez.\nSoilik egoitza gisa erabiltzeko etxebizitzak, eta soilik era pertsonalean eta etxean erabiltzeko ibilgailuak eta ondasunak.\nOndasunak eta zerbitzuak erostearen ondoriozko faktura edo kontratuetan eginiko deskontuak, eta kontratu publiko edo pribatuetan kontratistak eginiko itzultzeak edo ordainketak, aldaketen edo bestelako kausen ondorio direnak.\nFinantza-errentamendua, baldin eta kontratuan zehazten ez bada eragiketa amaitzean ondasuna erosi beharra. Bestalde, ez dira diruz lagunduko errentatzailearen marjina, interesak birfinantzatzeko kostuak, gastu orokorrak eta aseguramendu-gastuak.\nTelefono-terminalak eskuratzea, aplikazio informatikoak badituzte ere.\nEkipamenduak eta makineria birjartzeko edo soilik ordezteko inbertsioak.\nInstalazioen edo makinen mantentze-lanen gastuak.\nDiruz lagundu daitekeen gastuaren zenbatekoa 40.000 euro edo gehiagokoa bada obretan edo 15.000 eurokoa edo gehiagokoa gainerakoan, gutxienez hiru hornitzaile ezberdinen eskaintzak izan beharko ditu onuradunak, obrarako konpromisoa kontratatu aurretik, zerbitzua eman aurretik edo ondasuna entregatu aurretik, non eta, haien ezaugarri bereziak direla eta, merkatuan ez den aski erakunde eskaintza horiek egin, eman edo entregatzeko, edo non eta gastua ez den dirulaguntzaren aurretik egin. Kasu horietan, kostuak neurriratzea frogatu beharko da, dagokion justifikazio-memoriaren bidez.\nAurretik aipatutako mugak dirulaguntza jaso dezakeen kontzeptuaren mailan aplikatutzat jotzen dira, ebazpen-zati honen bigarren apartatuan zerrendatutakoen arabera. Muga horiek gaindituz gero, item bakoitzeko hiru eskaintza aurkeztu beharko dira, zenbatekoak banaka txikiagoak badira ere.\nEskaintzek benetakoak eta ez fikziozkoak izan behar dute, hornitzaile erreal eta independenteenak, eta behar bezain zehatzak izan behar dute, eta elementu berak izan, alderagarriak izateko. Hiru eskaintzetatik bat hautatzeko, efizientzia- eta ekonomia-irizpideak erabiliko dira, eta memoria batean berariaz justifikatu beharko da ekonomikoki abantailatsuena den proposamena hautatzen ez bada.\nBosgarrena. Diruz lagundutako jarduera azpikontratatzea.\nDirulaguntzei buruzko Lege Orokorraren (38/2003 Legea, azaroaren 17koa) 29. artikuluan eta Dirulaguntzei buruzko azaroaren 17ko 38/2003 Lege Orokorraren Erregelamendua onartzen duen Errege Dekretuaren (887/2006 Errege Dekretua, uztailaren 21ekoa) 68. artikuluan xedatutakoa aplikatuta, onuradunak azpikontratatu duela kontsideratuko da dirulaguntzaren helburu den jardueraren exekuzio partziala edo osoa hirugarrenekin hitzartzen duenean. Hortik kanpo gelditzen dira diruz lagundutako jarduera bere kontura gauzatu ahal izateko onuradunak egin behar dituen gastuak.\nDiruz lagundutako jardueraren % 100 azpikontratatu dezake onuradunak. Ezin izango da jarduerarik azpikontratatu, baldin eta diruz lagundutako jardueraren kostua gehituta, inongo balio erantsirik ematen ez badio jardueraren edukiari. Hirugarrenekin hitzartutako jarduerak dirulaguntzaren % 20tik gora gainditzen badu eta kopuru hori 60.000 eurotik gorakoa bada, azpikontratazioak betekizun hauek bete beharko ditu:\nDirulaguntza ematen duen erakundeak aldez aurretik ematea kontratua egiteko baimena.\nDiruz lagundutako jarduerentzat jadanik beste administrazio publiko batek eman badu dirulaguntzarik, ulertu beharko da administrazio honek egiaztatu duela eskakizun hauek betetzen direla.\nAurreko apartatuan jasotakoa betetzeko, onuradunak izango dira hirugarrenekin itundutako diruz lagundu daitekeen jarduera betetzeko mugak betetzearen erantzuleak, hain zuzen dirulaguntzaren araudian ezarritako mugak diruz lagundu daitezkeen gastuen motari eta zenbatekoari dagokionez, eta kontratistek lege honen 46. artikuluan aurreikusitako lankidetza-betebeharra bete beharko dute, muga horiek errespetatzen dituzten ala ez behar bezala egiaztatzea ahalbidetzeko.\nAlabaina, onuradunak ezin izango du honako hauekin itundu diruz lagundutako jarduera partzialki edo osorik betearaztea:\nLege honen 13. artikuluan zehaztutako debekuetako bat duten pertsonak edo erakundeak.\nKontratuaren xede den jarduera egiteko beste dirulaguntza batzuk jaso dituzten pertsonak edo erakundeak.\nBitartekari edo aholkulariekin, horiei ordaindu beharrekoak eragiketaren kostu totalaren ehuneko jakin gisa definitzen badira; non eta ordainketa hori ez dagoen justifikatuta egindako lanak edo emandako zerbitzuak merkatuan daukan balioaren erreferentziaren arabera.\nDirulaguntza ematen duen organoaren berariazko baimena eskuratzea aurretik.\nDiruz lagundu daitekeen zenbatekoa ez izatea atxikitako entitateak egindako kostua baino handiagoa. Onuradunaren gastuak egiaztatzeko ezarritako baldintza beretan justifikatuta egiaztatuko da kostua.\nDeialdi edo programa berean laguntza eskatu duten baina betekizunak ez betetzeagatik edo behar den balorazioa ez lortzeagatik laguntzarik gabe geratu diren pertsonak edo erakundeak.\nAgindu honetan jasotzen diren laguntzak finantzatzeko baliabide ekonomikoak Euskal Autonomia Erkidegoko 2021eko ekitaldirako Aurrekontu Orokorretan xede horretarako ezartzen diren kredituetatik aterako dira, honela banatuta:\nAgindu honetako dirulaguntzak emateko, kreditu egokia eta nahikoa egon beharko da Euskal Autonomia Erkidegoko 2021eko Aurrekontu Orokorretan.\nDirulaguntzei buruzko abenduaren 17ko 38/2003 Lege Orokorraren 13. artikuluan ezarritako eskakizunez gainera, honako eskakizun hauek bete beharko dituzte pertsona fisikoek eta juridikoek eskabidea aurkezten duten unean eta aitorpenari dagokion aldi osoan:\nDeialdi honen xede diren landa-eremuetan gauzatzea diruz lagundu daitezkeen jarduketak.\nElkarteen kasuan, horiek elkartzeko eskubidea arautzen duen martxoaren 22ko 1/2002 Lege Organikoaren 4. artikuluko 5. eta 6. apartatuetan aurreikusitako debekuen kausetan nahastuta ez egotea. Ez-zilegitasun penalaren zentzuzko zantzuak egoteagatik, administrazio-prozedura ez etetea, 1/2002 Lege Organikoaren 30.4 artikuluan xedatutakoari jarraikiz, betiere ebazpen judizial sendorik esleitzen ez bada, haren arabera, kasuan kasuko inskripzioa egin ahal izango baita dagokion erregistroan.\nDirulaguntzak edo laguntza publikoak eskuratzea eragozten duen epai irmorik ez izatea, ezta horretarako legezko inolako debekurik ere, sexu-bereizkeriagatiko debekuak barne, Emakumeen eta Gizonen arteko Berdintasunerako otsailaren 18ko 4/2005 Legearen azken xedapenetatik seigarrenean zehaztutakoarekin bat etorriz.\nZortzigarrena. Eskabideak, agiriak eta aurkezteko epea.\nAurrez aurre: Eskabideak Ekonomiaren Garapen, Jasangarritasun eta Ingurumen Sailaren bulegoetan aurkeztuko dira (Donostia kalea 1, 01010 Vitoria-Gasteiz), edo Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluak xedatzen dituen tokietariko edozeinetan, bat etorriz Euskal Autonomia Erkidegoko Administrazio Orokorraren eta haren erakunde autonomoen erregistroen sorrera, antolaketa eta funtzionamenduari buruzko apirilaren 29ko 72/2008 Dekretuarekin. Eskatzaileak postetxe batean aurkezten badu eskabidea, gutun-azal irekian egin beharko du, postako langileek zigila dezaten eta data ezar diezaioten. Eskabidea Zuzenean zerbitzuan aurkezteko ezinbestekoa izango da aurretik hitzordua eskatzea https://www.euskadi.eus/hitzordua-zuzenean (gaztelaniaz: https://www.euskadi.eus/cita-previa-zuzenean).\nBide elektronikoa: 3. apartatuan adierazitakoaren arabera.\nEskabideak, bide elektronikoz zein presentzialez, eskabide bidez aurkeztuko dira, Euskal Autonomia Erkidegoko Administrazio Publikoaren egoitza elektronikoan eskuragarri dauden eskabideeredu normalizatuen arabera. Laguntza-ildo bakoitzari interesdunek nahitaez erabili beharreko eskabide-eredu espezifiko bat dagokio: https://www.euskadi.eus/zerbitzuak/1027813 (nekazaritza-jardueren dibertsifikaziorako proiektuei laguntzak); https://www.euskadi.eus/zerbitzuak/1027814 (enpleguaren sorrera garbirako laguntzak); https://www.euskadi.eus/zerbitzuak/1027815 (mikroenpresen eta enpresa txiki eta ertainen eratzeko eta garatzeko laguntzak).\nEskabidea egin osteko izapideak helbide elektroniko honen bidez egingo dira: euskaraz, http://www.euskadi.eus/nirekarpeta; gaztelaniaz: http://www.euskadi.eus/micarpeta\nEskabidea ordezkari baten bitartez egiten bada, Administrazio Publikoen Administrazio Prozedura Erkidearen urriaren 1eko 39/2015 Legearen 5. eta 6. artikuluetan xedatutakoaren arabera egiaztatu beharko da ordezkaritza. Ildo horretan, eta agindu honen esparruan, ordezkaritza egiaztatuta dago Euskal Autonomia Erkidegoko Administrazio Publikoaren ordezkarien erregistro elektronikoan inskribatuta badago (https://www.euskadi.eus/ordezkariak). Ordezkaritza erregistro horretan inskribatuta ez badago, borondatezko ordezkaritza emateko inprimaki normalizatua betez (https://www.euskadi.eus/eusko-jaurlaritza/-/eskabidea/borondatezko-legezko-ordezkaritza-egilestea-inprimaki-normaldua/) edo zuzenbidean onartutako beste edozein modutara egiaztatu beharko da ordezkaritza.\nInformazio hau bilduko du eredu normalizatuak:\nProiektuaren informazioa, agindu honen II. eranskineko ereduaren arabera egina. Bertan jasoko dira proiektuaren deskribapena eta baloratu behar diren puntu guztiak, eta, informazio hori jasotzen duten akordioak eta ziurtagiriak ere erantsi beharko dira. Jasotako alderdiak bakarrik hartuko dira kontuan.\nEra beran, agiri hauek aurkeztu beharko dira:\nHirugarrenen alta-agiria, azken bost urteetan Eusko Jaurlaritzari beste laguntzarik eskatu ez zaion kasuetan, edo emandakoa aldatu nahi denean. Hirugarrenen alta elektronikoki izapidetu ahal izango da, dagokion zerbitzuaren bidez. Euskal Autonomia Erkidegoko Administrazio Publikoaren egoitza elektronikoan dago eskuragarri: https://www.euskadi.eus/hirugarrenaren-datuen-aldaketa/web01-tramite/eu/. Gainerako izapideetarako bezala, izapidetze elektronikora behartuta dauden pertsonek eta erakundeek hirugarrenaren alta lortzeko erabili beharko dute zerbitzu hori. Pertsona juridikoa bada, ahalordetze-eskritura, hala badagokio, eta erakundearen eratze-eskrituraren eta estatutuen kopia, dagokion erregistroan zigilatuta.\nNekazaritzako dibertsifikazio-jarduerak badira, onuradunaren lanbide nagusia nekazaritza dela ziurtatzen duen dokumentua.\nHala badagokio, sozietateen gaineko zerga (200 eredua), mikroenpresen eta enpresa txiki eta ertainen definizioari buruzko Europako Batzordearen 2003ko maiatzaren 6ko Gomendioan xedatutakoa betetzen dela egiaztatzeko.\nDibertsifikatzen duen titulartasun partekatuko emakume nekazaria bada, egoera hori egiaztatu beharko du.\nEnplegu-sorreraren kasuetan, epe luzeko langabeek eta % 33ko edo gehiagoko desgaitasun fisikoa edo psikikoa duten pertsonek inguruabar horiek egiaztatu beharko dituzte.\nIzaera juridikorik ez duten pertsona fisiko edo juridiko pribatuen taldeak eta ondasun-erkidegoak direla eta, kide guztiek sinatutako dokumentua, non jasotzen baitira talde bakoitzeko kideek beren gain hartutako konpromisoak, bai eta horietako bakoitzak aplikatuko duen dirulaguntzaren zenbatekoa, taldeari onuradun den aldetik dagozkion betebeharrak betetzeko ahalorde nahiko dituen ordezkari edo ahaldunaren izena eta funtsen hartzaile gisa izendatutako kidearen izena hark banatuko ditu taldeko gainerako kideen artean.\nJarduera gauzatuko den ondasun higiezina erabiltzeko baimena ematen duen tituluaren kopia, hura jabetza osoan edo partekatuan, errentamenduan, gozamenean edo prekarioan izan.\nEraikuntza- edo berriztatze-lanak egin behar badira, proiektu tekniko bat behar den ala ez justifikatuko duen udal-ziurtagiri bat aurkeztu beharko da. Ez bada behar proiektu teknikorik, memoriarik edo balioztatutako zerrendarik aurrekontua barne, egin beharreko gastua behar bezala xehakatuko duena, argi eta garbi adierazi beharko da obra egikaritzeko kostua eta hari dagokion BEZa. Proiektu teknikoa, oinarrizko proiektua edo gauzatze-proiektua behar bada.\nEraikitze- edo berriztatze-lanak egingo badira, hura egikaritzeko behar diren baimenak eta lizentziak aurkeztuko dira, edo, bestela, aldeko hirigintza-txostena.\nAurrekontuak edota proformako faktura, enplegu-sorkuntzako lerrorako izan ezik. Eskabidearekin batera nahitaez aurkeztu beharreko hiru aurrekontuak ez aurkezteak ekarriko du dagokion inbertsioa edo gastua ez aintzat hartzea diruz lagundu daitekeen zenbatekoa kalkulatzeko.\nAurrekontuen edota proformako fakturen zehaztapenen taula, hautatutako eskaintza zein den adierazita, enplegu-sorkuntzako lerrorako izan ezik, web-orrian eskuragarri dagoen ereduaren arabera: https://www.euskadi.eus/zerbitzuak/1027813 (nekazaritza-jardueren dibertsifikaziorako proiektuei laguntzak); https://www.euskadi.eus/ zerbitzuak/1027815 (mikroenpresen eta enpresa txiki eta ertainen eratzeko eta garatzeko laguntzak).\nPertsona fisiko eskatzaileak bide presentziala hautatzen badu ere, dokumentazioa formatu digitalean aurkezten ahalegindu beharko da; batez ere, proiektu teknikoei eta memoriei dagokiena, bolumen handiena duen dokumentazioa.\nZuzendaritza kudeatzailearen zerbitzu teknikoek automatikoki egiaztatuko dute onuradunak egunean dituela zerga-betebeharrak eta Gizarte Segurantzarekikoak, bai eta haren NAN/IFK ere. Hala ere, eskatzaileak berariaz uka diezaioke egiaztatze horri, baina, orduan, adierazitako dokumentuak aurkeztu beharko ditu. Gainera, dirulaguntza-eskabidea aurkezteak esan nahi du eskatzaileak baimena ematen diola Landaren eta Itsasertzaren Garapeneko eta Europar Politiketako Zuzendaritzari zuzenean eskura dezan beste edozein administrazio publikok egindako dokumentazio guztia, hala xedatuta baitago Administrazio Publikoen Administrazio Prozedura Erkidearen urriaren 1eko 39/2015 Legearen 28. artikuluko 2. paragrafoan.\nEskatzaileek administrazio honetan edo beste edozein administrazio publikotan aurkeztu badute eskatutako dokumentazioa, eta berariaz adierazten bada ez dela aldaketarik egin, ez dute dokumentazio hori aurkeztu beharko, bat etorriz urriaren 1eko 39/2015 Legearen 28. artikuluaren 3. lerrokadarekin. Hala ere, dokumentu horiek noiz eta zer administrazio-organotan aurkeztu diren adierazi beharko dute. Eskabidea aurkezteak berarekin dakar organo kudeatzaileari baimena ematea dokumentazio hori eskuratzeko, hargatik eragotzi gabe baimena berariaz ukatu ahal izatea. Hori egitekotan, adierazitako dokumentazioa aurkeztu beharko dute.\nEskabideak aurkezteko epea agindu hau Euskal Herriko Agintaritzaren Aldizkarian argitaratu eta hurrengo egunean hasi, eta 2021eko urtarrilaren 31n amaituko da. Eskabideak betekizun guztiak betetzen ez baditu, interesdunari jakinaraziko zaio hamar egun balioduneko epea duela hutsa zuzentzeko edo beharrezko agiriak eransteko. Halaber, adieraziko zaio horrela egin ezean atzera egin duela ulertuko dela, Administrazio Publikoen Administrazio Prozedura Erkidearen urriaren 1eko 39/2015 Legaren 21. artikuluan ezarritako moduan emango den ebazpen baten bitartez.\nUrriaren 1eko 39/2015 Legearen 68.4 artikuluan xedatutakoa betetzeko, eskabidea legez telematikoki aurkeztu behar badu interesdunak baina presentzialki egiten badu, aipatutako eskakizun horri muzin eginda, aurkezteko modua zuzentzeko eskatuko zaio, eta legez ezarritako bide elektronikoak erabiliz egiteko. Eskakizun hori bete ezean, presentzialki aurkeztu duena ez da baliozkoa edo eraginkorra izango. Elektronikoki aurkezteko jarritako epea da eskabidea aurkezteko epea. Ondorio horietarako, baldin eta, zuzentzeko xedez, eskabide elektronikoa aurkezten bada, baina oinarri honetan ezarritako epetik kanpo, aurkeztu gabekotzat joko da eskabide hori.\nLaguntza jasotzeko eskabidea nahi den hizkuntza ofizialean aurkeztu ahal izango da, eskatutako dokumentazioarekin batera. Ildo horretatik, eskatzaileak hautatutako hizkuntza erabiliko da laguntza-eskabidearen ondoriozko jarduketetan eta prozedura guztian zehar, bat etorriz Euskararen Erabilera Normalizatzeko azaroaren 24ko 10/1982 Oinarrizko Legearekin.\nAurkeztutako eskabidean adierazitakoa egoki ulertu, ebaluatu eta eskabidea izapidetzeko beharrezko iritzitako bestelako argibide edota agiri osagarriak eskatu ahal izango zaizkio eskatzaileari.\nOnuradun bakoitzeko, proiektu bakar bat lagunduko da diruz; hala ere, hori ez da eragozpena izango eskatzaile bakoitzak proiektu bat baino gehiago aurkezteko. Proiektu horietatik, betiere, balorazio-irizpideen arabera puntu gehien lortzen duena lagunduko da diruz.\nLanda-garapenaren arloko eskumena duen zuzendaritzak kudeatuko ditu agindu honetan aurreikusitako laguntzak, eta, halaber, diruz lagundutako jardueren kontrola eta jarraipena egingo du. Gainera, egoki irizten dien ikuskapenak egin ahal izango ditu zuzendaritzak, dirulaguntza lortu duten proiektuak egoki gauzatzen direla ziurtatzeko; alde horretatik, onuradunak behartuta daude eskatzen zaizkien agiriak eta informazioa aurkeztera.\nHamargarrena. Balorazio-batzordea eta irizpideak.\nAurkeztutako eskabideak aztertzeko eta ebaluatzeko, balorazio-batzorde bat eratuko da. Landa-garapenaren arloko eskumena duen zuzendaritzako hiru teknikari izango dira kideak, eta zuzendaritza horretako titularrak izendatuko ditu ebazpen bidez.\nEbazpenean zehaztuko da zein izango den batzordeko idazkaria eta zein batzordeko presidentea.\nOndoko tauletako irizpideen arabera baloratuko dira proiektuak, eta, horretarako, Proiektua Baloratzeko Memorian bildutako datuak bakarrik hartuko dira aintzat (II. eranskina), bai eta dokumentazio bidez frogatutakoak ere.\nEnplegua sortzeko lerroko proiektuak:\nEskatzaileak laguntza bat eskuratu badu Ekonomiaren Garapeneko eta Azpiegituretako sailburuaren 2020ko urtarrilaren 31ko Aginduaren bidez egindako deialdian, 2 puntu kenduko zaizkio lortutako guztizko puntu kopurutik (agindu horren bidez iragartzen da «Landa Eremuen Definizio Teknikoa» azterlanaren arabera G4, G5 eta G6 sailkatutako landa-eremuetan ekonomia garatzeko eta dibertsifikatzeko laguntzen 2020ko ekitaldiko deialdia). Ofizioz egiaztatuko dute egoera hori balorazio-batzordeko kideek.\nBigarren ebazpen-ataleko 1.a) eta b) puntuetan, araututako laguntzak lortutako puntuazioaren arabera emango dira. Honako taula honen arabera zehaztuko da proiektu bakoitzari esleitu beharreko laguntza-ehunekoa:\nEnplegua sortzeko proiektuen kasuan (bigarren ebazpen-ataleko 1.c), laguntzaren zenbatekoa ez da kalkulatuko diruz lagundu daitezkeen gastuen ehuneko baten arabera; aitzitik, zenbateko finko bat izango da, eta behin baino ez da emango, sortutako lanpostu bakoitzeko, eta betiere kontratatutako lanaldiaren arabera. Nolanahi ere, kasu bakoitzean aplikatzekoa den hitzarmen kolektiboan xedatutako lanaldiaren % 50eko enplegua izan beharko da, gutxienez. Honako taula honen arabera emango da:\nLehiaketa bidez esleituko dira agindu honetan jasotako laguntzak, hala ezarrita baitago Euskal Autonomia Erkidegoko Ogasun Nagusiaren Antolarauei buruzko Legearen testu bategina onesten duen azaroaren 11ko 1/1997 Legegintzako Dekretuaren 51.1 artikuluan.\nGero, hiru zerrenda prestatuko ditu; laguntza-lerro bakoitzeko, bat. Hiru zerrendak goitik beherako hurrenkeran antolatuko dira, proiektu bakoitzak lortutako puntuazioaren arabera, eta hurrenkera horri jarraituz emango dira laguntzak.\nHiru laguntza-modalitateetako bati dagokion zenbatekoa agortu ezean, soberakina beste modalitateen zenbatekoei metatu ahalko zaie.\nPertsona edo erakunde eskatzaileen izena.\nAurreikusitako jarduerak egiteko epea.\nKlausula bat, non onuradunari ezartzen baitzaio pertsona juridikoaren eraketa egiaztatuko duen dokumentazioa aurkezteko betebeharra, hala badagokio, bai eta proiektua gauzatzeko behar diren lizentzia eta baimenak aurkezteko betebeharra ere.\nZehapen-prozeduraren batean edo itzultze-prozeduraren batean egonez gero, hura amaitu egin beharko da, dirulaguntza emateko ebazpena eta, hala badagokio, ordaintzekoa onartzeko. Prozedurak, amaieran, laguntza publikoak eskuratzeko gaitasungabetzea badakar, edo laguntza itzultzeko betebeharra ezartzen badu, emandako laguntza baliogabetuko da, onuradun izateko debekua izateagatik.\nOnartu ez diren eskabideei dagokienez:\nAgindu hau indarrean jarri eta gehienez sei hilabeteko epean eman eta jakinaraziko da ebazpena. Epe hori bukatu eta ebazpen berariazkorik eman ez bada, interesdunek ezetsitzat jo beharko dituzte eskabideak, hala xedatzen baita urriaren 1eko 39/2015 Legearen 25. artikuluan.\nLehia-konkurrentziako prozeduraren ebazpena Euskal Herriko Agintaritzaren Aldizkarian argitaratuko da, eta argitalpena jakinarazpentzat hartuko da, urriaren 1eko 39/2015 Legearen 45. artikuluaren b) apartatuko 1. apartatuan xedatutakoaren arabera. Hala eta guztiz ere, interesdun bakoitzari helaraziko zaio ebazpen osoa. Nolanahi ere, lehenengo egin den jakinarazpenaren data joko da jakinarazpen-datatzat.\nLaguntza emateko edo ukatzeko ebazpenaren aurka, gora jotzeko errekurtsoa aurkeztu ahal izango dio interesdunak landa-garapenaren arloan eskumena duen sailburuordeari, hilabeteko epean, ebazpenaren jakinarazpena jasotzen duenetik aurrera, edo hiru hilabeteko epean, administrazio-isiltasunaren ondorioak gertatu eta biharamunetik aurrera, Administrazio Publikoen Administrazio Prozedura Erkidearen urriaren 1eko 39/2015 Legearen 25. artikuluarekin bat etorriz.\nHamalaugarrena. Onuradunen betebeharrak.\nAgindu honetan araututako laguntzak jasotzen dituzten onuradunek honako betebehar hauek izango dituzte:\nEmandako dirulaguntza onartzea. Dirulaguntzaren onuradunak ez badio berariaz eta idatziz dirulaguntzari uko egiten laguntza eman izanaren jakinarazpena hartu eta hamabost egunetan, onartu egiten duela ulertuko da.\nDiruz lagundutako inbertsio eta gastuei bost urtez eutsi behar diete, gutxienez, gauzatzen direnetik aurrera; epe horretan ezingo dira ez besterendu ez amortizatu, ez eta dirulaguntzen xedea ez den beste ezertarako erabili ere. Ondorio horietarako, eta ondasun higiezinak eraiki, eskuratu edo birgaitzen diren kasuan, onuradunak dirulaguntza ematen dion ziurtagiria aurkeztu beharko du dagokion jabetza-erregistroan. Erregistro horretan, agiri hori ikusita, jabaria erabiltzeko mugaren erregistro-idazpena egingo da, hipoteka-legeriarekin bat etorriz. Laguntzaren zenbatekoa zehazteko, enplegu-sorkuntza hartu bada aintzat proiektuen balorazio-irizpide gisa, enplegu horrek inbertsioak eraginkor dauden unean sortua beharko du, eta onuradunari laguntzaren azken ordainketa egin eta hurrengo hiru urteetan gutxienez eutsi beharko zaio.\nDiruz laguntzen den gastua egin behar dute, laguntza emateko ebazpenak eta, hala badagokio, laguntza luzatzeko ebazpenak xedatzen duen epean.\nEnplegua sortzeko proiektuen kasuan, deialdiaren urtean sortu beharko dira, eta gutxienez hiru urtez eutsi beharko diete lanpostuei, benetan sortzen diren datatik (hau da, Gizarte Segurantzan alta ematen denetik) hasita.\nLanda-garapenaren arloan eskumena duen sailari jakinarazi behar diote inbertsio osoa edo zati bat egin dutela, eta haren esku utzi behar dituzte inbertsioak gauzatu dituztela egiaztatzeko behar diren agiri guztiak.\nLanda-garapenaren arloan eskumena duen sailaren babesa dutela aipatu beharko dute, proiektua zabaltzeko egiten diren agirietan eta publizitatean. Aipamen hori Eusko Jaurlaritzaren erakunde-nortasunaren eskuliburuan xedatutakoarekin bat etorriz sartuko da (https://www.euskadi.eus/contenidos/informacion/identidad_corporativa/eu_5611/adjuntos/MANUAL_ID_4PUBLICIDAD.PDF).\nJasotako laguntzak zertarako erabili diren eta laguntzen helburuak bete diren fiskalizatzeko lanean dihardutela eskatzen duten informazio guztia eman beharko diete landa-garapenaren arloan eskumena duen sailari, Kontrol Ekonomikoko Bulegoari eta Herri Kontuen Euskal Epaitegiari.\nAgindu honetako ebazpen-ataleko zortzigarren zenbakiak xedatzen duena alde batera utzi gabe, landa-garapenaren arloan eskumena duen sailari idatziz jakinarazi behar diote xede bererako beste dirulaguntza edo laguntza batzuk eskatu eta, hala badagokio, eskuratu dituztela beste administrazioren batetik edo erakunde publiko edo pribaturen batetik, hala gertatzen denean. Era berean, abian den ekitaldian eta aurreko bietan eskatutako edo eskuratutako de minimis laguntza guztiak jakinarazi beharko dituzte, haien xedea edozein dela ere. Jakinarazpen hori aldaketa horren berri izan eta hamabost egun naturaleko epean, eta, edozein kasutan, jasotako funtsei eman zaien erabilera justifikatu baino lehen egin beharko da.\nDirulaguntza emateko kontuan hartutako baldintzaren bat objektiboa zein subjektiboa aldatuz gero, horren berri eman beharko diote, idatziz, landa-garapenaren arloan eskumena duen sailari. Jakinarazpen hori aldaketa horren berri izan eta hamabost egun naturaleko epean, eta, edozein kasutan, jasotako funtsei eman zaien erabilera justifikatu baino lehen egin beharko da.\nXedapen hauetan ezarritako betebeharrak betetzea: azaroaren 11ko 1/1997 Legegintzako Dekretuak onartutako Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 50. artikulua, eta Dirulaguntzei buruzko azaroaren 17ko 38/2003 Lege Orokorraren 14. artikulua.\nNortasun juridikorik ez duten elkarteak ezin dira desegin Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 32.m) artikuluarekin lotuta 44. artikuluan finkatzen den preskripzio-epea igarotzen den arte.\nHamabosgarrena. Gauzatzeko epeak.\nProiektuak 2021eko urtarrilaren 1etik 2022ko abenduaren 31ra egin ahalko dira. 2021eko urtarrilaren 1a baino lehen hasitako proiektuak ezingo dira diruz lagundu.\nSalbuespenez, diruz lagundutako jarduketa egin eta amaitzeko epea luzatzeko ebazpena eman ahal izango du landa-garapenaren arloan eskumena duen zuzendaritzak, baldin eta erakunde onuradunari egotzi ezin zaizkion arrazoiak gertatzen badira (behar bezala frogatu beharko dira) eta inbertsioaren eta/edo gastuaren mugaeguna amaitu baino 30 egun natural lehenago gutxienez idatzizko eskabidea egiten bada horretarako. Kasu horretan, dena den, epea ezingo da hasieran emandakoa baino luzeagoa izan.\nHamaseigarrena. Laguntzen justifikazioa.\nNekazaritza-sektoreko jarduera ekonomikoa beste jarduera batzuetara dibertsifikatzeko eta mikroenpresak eta enpresa txiki eta ertainak sortzeko eta garatzeko laguntzen kasuan, eta nekazaritzako eta elikagaigintzako sektoreari lotuta ez dauden pertsona fisikoek jarduera independenteak sortzeko laguntzen kasuan, honako hauek aurkeztuta egiaztatuko da inbertsioa edota gastua behar bezala gauzatu dela:\nEgiten diren jarduketak justifikatzeko memoria bat, laguntzaren xede den proiektuaren gauzatzea azaltzen duena.\nFakturak edo froga-balio bereko agiriak, eta ordainketen frogagiriak, laguntzaren onuradun den pertsonaren izenean eginak. Finantza-errentamenduaren kasuan, eragiketa amaitzean ondasuna eskuratzeko betebeharra ezartzen duen kontratua.\nAurkeztutako fakturen zerrenda.\nErantzukizunpeko adierazpena, adierazteko fakturak eta frogagiriak ez direla beste laguntza-programa batzuk justifikatzeko aurkeztu. Aitzitik, baldin eta beste laguntza-programa batzuk justifikatzeko aurkeztu badira dokumentu horiek, zehaztu beharko da programak zein diren eta, faktura edo frogagiri bakoitzari dagokionez, zein den jasotako dirulaguntzaren ehunekoa.\nLaguntza jasotzeko pertsonifikaturiko erakunde bat eratu beharra baldin badago, eraketa-akta, estatutuak eta dagokion erregistroan izena emanda dagoela ziurtatzen duen agiria.\nLaguntza jasotzeko manuzko baimenak eta lizentziak aurkeztu behar badira, eta laguntza-eskabidea egitean eman gabe badaude, haiexek aurkeztu beharko dira.\nEskudiruzko ordainketen bidezko justifikazioen kasuan, urriaren 20ko 7/2012 Legearen 7. artikuluko 1. apartatuan jasotzen diren mugak gorde beharko dira; lege horren bidez, batetik, zerga- eta aurrekontu-araudia aldatzen da, eta, bestetik, iruzurraren kontra egiteko eta hura prebenitzeko jarduketak areagotzeko finantzaketa-araudia egokitzen da.\nEra berean, diruz lagundu daitekeen inbertsioaren guztizkoaren % 20ko mugarekin, justifikatutzat jo ahal izango dira bai onuradunak berak egindako lanak eta bai onuradunaren ingurukoak izanik enpresariak ez direnek edo hala ez dihardutenek egindako lanak ere. Kasu horretan, hornitzailearen faktura ordainduen bitartez justifikatu beharko dira materialak, eta eskulana, aldiz, teknikari eskudunak sinatutako ziurtagiriaren bitartez; ziurtagiri horretan, direlako lanetan inbertitutako ordu guztien kostua zehaztu beharko da. Ezarritako baremo ofizialekin bat egin beharko da orduen balioespena; horrek ez du sekula ere gaindituko merkatuan lan horiek duten balioespena, ezta urbanizazio- eta eraikuntza-prezioen oinarria ere, zehazki Euskal Autonomia Erkidegoko Administrazio Orokorrean arlo horretan eskumena duen sailak argitaratutakoa. Edonola ere, onuradunari dokumentu gehigarria eskatu ahalko zaio.\nLanda-garapenaren arloan eskumena duen zuzendaritzako teknikariek memoria gehigarri bat aurkezteko eskatu ahal izango dute. Memoria horrek taula xehatu bat jasoko du, fakturei eta ordainketa justifikagarriei buruzko datuekin; adibidez, fakturazioaren eta ordainketaren erreferentziak eta datak, hornitzailea, kontzeptua, zenbatekoa eurotan eta aplikatutako zergak.\nEnplegua sortzeko konpromisoa badago, dagokion egiaztapena.\nBesteren konturako kontratazioaren kasuan, honako hauek aurkeztu beharko dituzte: lan-kontratuen kopia; Gizarte Segurantzan alta emanda daudela egiaztatzen duen agiria; kontratazioaren hilabeteko TC2a; altaren aurretiko langabezia-egoera egiaztatzen duen lan-bizitzaren txostena, eta alta-egoeran dauden langileen batez besteko plantillaren txostena, Gizarte Segurantzaren Diruzaintza Nagusiak emana, kontratazioa egin aurreko 12 hilabeteei dagokiena.\nJarduera independenteen sorreraren kasuan, altaren aurretiko langabezia-egoera egiaztatzen duen lan-bizitzaren txostena aurkeztu beharko da, bai eta Gizarte Segurantzan dagokion erregimenean alta emanda egotearen ziurtagiria ere.\nOrgano kudeatzaileak automatikoki egiaztatuko du, betebeharra dutenen baimenik izan gabe, zerga-betebeharrak eta Gizarte Segurantzarekikoak egunean daudela, hala xedatuta baitago azaroaren 11ko 1/1997 Legegintzako Dekretuaren bidez onartutako Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 50.3 artikuluan. Edonola ere, eskatzaileak berariaz uko egin ahal izango dio baimen horri bere eskabidean; kasu horretan, dagokion ziurtagiria aurkeztu beharko du.\nKudeaketa egokia eta artikulu honen 1. apartatuan aipatzen diren laguntzen ordainketa bermatzeko, justifikazio-agiriak aurkezteko gehieneko epea bi hilabetekoa izango da, laguntza emateko ebazpenean ezarritako inbertsioaren edo gastuaren azken egunetik edo azken luzapenaren azken egunetik aurrera.\nLanda-garapenaren arloan eskumena duen zuzendariak agiri gehiago eskatu ahal izango ditu, beharrezkoa baderitzo, betiere arrazoiak emanda.\nAurreko ebazpen-atalean ezarritako baldintzen arabera laguntza justifikatu ondoren egingo da ordainketa, eta, betiere, landa-garapenaren arloan eskumena duen zuzendaritzako teknikariek ziurtapena egin ondoren. Eraikitzeen, eskuratzeen edo birgaitzeen kasuan, erakunde onuradunak, azken ordainketa egin aurretik, dagokion dirulaguntza emateko ziurtagiria jabetza-erregistroan inskribatu dela egiaztatzeko agiriak aurkeztu beharko ditu.\nInbertsioen kasuan, ekitaldi bakoitzeko bi ordainketa partzial egin ahal izango dira, interesdunak hala eskatuta, aurreko ebazpen-atalean aipatzen diren ziurtagiriak, alegia, proiektuaren zati bat gauzatu dela egiaztatzekoak, aurkeztu ondoren.\nEnplegua sortzeko laguntzen kasuan, lehen ordainketa bat egingo da, % 50ekoa, besteren konturako kontratazioa edo jarduera independenteen sorrera (hamaseigarren ebazpen-ataleko 2. apartatuan aipatzen dena) egiaztatzen duten agiriak aurkeztu ondoren. Bigarren ordainketa, gainerako % 50a, lehenengoa egin eta urtebetera, eta landa-garapenaren arloko eskumena duen zuzendaritzako zerbitzu teknikoek sortu diren lanpostuei eusten zaiela behar bezala egiaztatu ondoren, edo, jarduera independenteen kasuan, Euskal Autonomia Erkidegoko landa-eremu batean bizitzen jarraitzen dutela egiaztatu ondoren.\nOnuradunei dirulaguntza hauek ordaintzeko, ezinbestekoa da Euskal Autonomia Erkidegoko Administrazio Orokorraren edo haren erakunde autonomoen antzeko dirulaguntzak edo laguntzak direla eta bideratzen hasitako itzultze- edo zigor-prozedurak amaituta edukitzea.\nNolanahi ere, agindu honetan aurreikusitako laguntzak finantzatzeko baliabide ekonomikoen banaketaren arabera, 2022. urteko aurrekontu-zuzkiduraren kontura ebatzitako zenbatekoak 2021. ekitaldia amaitu ondoren ordainduko dira.\nHemezortzigarrena. Dirulaguntzak emateko baldintzak aldatzea.\nAldi berean beste edozein erakunde publiko nahiz pribatuk emandako dirulaguntzak eta laguntzak lortzen badira, hori justifikatu eta jakinarazi beharko zaio, idatziz, landa-garapenaren arloan eskumena duen zuzendaritzari, egoera horren berri izan eta hurrengo hamabost egun naturalen barruan, eta, edonola ere, jasotako funtsen erabilera justifikatu baino lehen. Ildo horretatik, landa-garapenaren arloko zuzendariak laguntza aldatzeko dagokion ebazpena emango du, eta, haren bidez, emandako dirulaguntzaren zenbatekoak oinarri berrira egokituko dira. Gainera, hala badagokio, hasiera emango zaio itzultze-prozesuari, abenduaren 17ko 698/1991 Dekretuan xedatutakoari jarraituz (698/1991 Dekretuaren bidez, batetik, Euskal Autonomia Erkidegoko Aurrekontu Orokorren kontura ematen diren dirulaguntzen bermeei eta horiek itzultzeari buruzko erregimen orokorra arautzen da, eta, bestetik, horien kudeaketan parte hartzen duten erakunde laguntzaileek bete beharreko baldintzak, erregimena eta eginbeharrak ezartzen dira).\nBaldin eta dirulaguntza emateko kontuan izandako baldintzak aldatzen badira, onartutako proiektua ez bada gauzatzen aurreikusitako epeetan, eskabidearekin batera aurkeztutako proiektua aldatu edo birprogramatzen bada baina proiektua ez bada funtsean aldatzen eta, betiere, agindu honetako gutxieneko eskakizunak betetzen badira eta laguntza ezarritako helburu bererako erabiltzen bada, horren berri eman beharko zaio aldez aurretik, eta idatziz justifikatu, landa-garapenaren arloan eskumena duen zuzendaritzari, baina ez da aldatuko dirulaguntza emateko ebazpena.\nAitzitik, baldin eta dirulaguntza emateko kontuan izandako baldintzak aldatzen badira, onartutako proiektua ez bada aurreikusitako epeetan gauzatzen, eskabidearekin batera aurkeztutako proiektua aldatu edo birprogramatzen bada eta, horren guztiaren ondorioz, proiektua funtsean aldatzen bada baina laguntza helburu bererako erabiltzen bada, horren berri aldez aurretik eman beharko zaio, eta idatziz justifikatu, landa-garapenaren arloan eskumena duen zuzendaritzari, eta dirulaguntza emateko ebazpena aldatu ahal izango da. Horretarako, landa-garapenaren alorrean eskumena duen zuzendariak dagokion ebazpena aldatzeko ebazpena emango du.\nBaldin eta diruz lagundutako jardueraren behin betiko eta benetako kostua onetsitako gastuaren aurrekontua (laguntza zehazteko baliatu zena) baino txikiagoa bada, emandako dirulaguntzaren zenbatekoa murriztu egingo da, dagokion proportzioan, landa-garapenaren arloan eskumena duen zuzendaritzako titularraren likidazio-ebazpen bidez. Ondoren, dirulaguntzaren ehunekoa oinarri berriari aplikatuko zaio.\nHemeretzigarrena. Atzera egitea eta uko egitea.\nEskatzaileak eskabide horretan atzera egiteko aukera izango du. Eskatutako laguntzak emateko prozeduraren ebazpena jakinarazi baino lehen egin beharko du atzera. Atzera egitea jasota uzten duen edozein bide erabiliz egin ahal izango da, baldin eta dagozkion sinadurak baditu. Landa-garapenaren arloko eskumena duen zuzendaritzako titularrak bete-betean onartuko du atzera egite hori, eta prozedura bukatutzat joko du pertsona horri dagokionez.\nEmandako laguntzari uko egin ahal izango dio onuradunak. Laguntza onartu ondoren eta gastua egiten bukatu aurretik egin ahal izango dio uko laguntzari, baldin eta Administrazioak ez badu inolako ordainketarik egin, betiere. Atzera egitea jasota uzten duen edozein bide erabiliz egin ahal izango da, baldin eta dagozkion sinadurak baditu. Landa-garapenaren arloko eskumena duen zuzendaritzako titularrak berariaz onartuko du uko egite hori, eta prozedura bukatutzat joko du pertsona horri dagokionez.\nOnuradunak ez badu betetzen agindu honetako betebeharren bat edo dirulaguntzak emateko ebazpenak ezartzen duen baldintzaren bat, ez badu proiektua partzialki betetzen (eta, modu horretan, laguntzaren xedea osorik hutsaltzen badu), edo dirulaguntza edo laguntza publikoak itzultzera behartzen duen egoeraren batean badago Euskal Autonomia Erkidegoko Ogasun Nagusiaren Antolarauei buruzko Legearen 53. artikuluarekin eta abenduaren 17ko 38/2003 Legearen 37. artikuluarekin bat etorriz, laguntza eman zuen organo eskudunak, ez-betetzearen espedientea izapidetu ondoren (interesdunari entzunda), ebazpen bidez, dirulaguntza jasotzeko eskubidea kenduko dio (partzialki edo erabat) onuradunari, eta, hala badagokio, aginduko dio Euskal Autonomia Erkidegoko Diruzaintza Nagusiari itzultzeko hartu dituen laguntzak (guztia edo zati bat, proiektuaren betetze-mailarekiko modu proportzionalean) eta berandutze-interesak, abenduaren 17ko 698/1991 Dekretuarekin (Euskal Autonomia Erkidegoaren aurrekontu orokorren kontura ematen diren dirulaguntzen bermeei eta itzultzeei buruzkoa) eta Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 53. artikuluarekin bat etorriz, hartara eragotzi gabe beste neurri batzuk hartzea. Aipatutako diru kopuruak diru-sarrera publikotzat hartuko dira lege-ondorio guztietarako. Ez-betetzea inbertsioei eusteko epeari badagokio, emandako dirulaguntzaren itzultzea pro rata temporis egingo da.\nHogeita batgarrena. Bateragarritasunak.\nEuropako Batzordearen abenduaren 18ko 1407/2013 Erregelamenduak (EE) (de minimis laguntzei Europar Batasunaren Funtzionamenduari buruzko Tratatuaren 107. eta 108. artikuluak aplikatzeari buruzkoa) ezartzen du enpresa jakin bati estatu kide batek emango dizkion laguntzen kopuru osoa ez dela 200.000 euro baino gehiagokoa izango, hiru zergaldiko edozein alditan.\nLaguntza hauek bateragarriak izango dira beste edozein administrazio publikok, sailek, erakunde publikok edo erakunde pribatuk emandako laguntzekin, betiere laguntza guztien zenbatekoa ez bada kasu bakoitzean aplikatzen diren erregelamenduetan edo jarraibideetan ezarritako gehieneko zenbatekoa baino handiagoa. Kasu horretan, hemezortzigarren ebazpen-atalaren 1. apartatuan xedatutakoa errespetatu beharko da.\nHogeita bigarrena. Datuen babesa.\nEkonomiaren Garapen, Jasangarritasun eta Ingurumen Sailak konpromisoa hartzen du datuak dagokien babes-mailarekin tratatzeko, betiere Datu pertsonalak babesteko eta eskubide digitalak bermatzeko abenduaren 5eko 3/2018 Lege Organikoan ezarritakoarekin bat etorriz.


40 Joan-etorriko tarifak Erciyes-en. - RayHaber\nHasieraTURKEYCentral Anatolia Region38 Kayseri40 Joan-etorriko tarifak Erciyes-en.\n05 / 09 / 2019 Levent Elmastaş 38 Kayseri, Central Anatolia Region, GENERAL, gondola, GOIBURUKO, TURKEY, TELPHER 0\nigoeraren kostuen igoera\nCHP Goi Diziplina Batzordeko kidea Gonca Yelda Orhan, neguko turismo zentroa Erciyesen 40'a joan-etorriko tarifaren ehuneko itxi egin zen, esan zuen.\nMendi ibilaldia ez da publikoari ezagutaraziko Orhan adieraziz, eskia kirola egiteko mendi ibilaldiaren jakitun dela.\nGonca Yelda Orhanek adierazi du Erciyes Inc.-ek ez zuela ibilbidearen berri eman, '' Kayseri Erciyes Ski Centre-a, 40'a ibilbidetik hurbil dauden autobideen prezioa, neguko turismoak kolpe larria hasi zuen gure sektorerako '', esan du.\nKayseri ere arreta erakartzen du hegazkinen prezioen altuerak, Kayseri-Istanbul-Kayseri itzulerako bidaia 800 TL eta ez dago sarrerarik Kayseri turismo hiririk garestienean.\nBatumi karga-geltokiak 100en eginda 29 / 01 / 2016 Batumi ropeway tasak ehuneko 100 ibilaldi: Batumi itsasotik 250 metro altuera Anuria mendia luzatzen eta 2586 metro luzera; Doppelmayr austriar konpainia batek eginiko Batumi sarea kenduz gero, 2016en% 10 igo da 100. Aurretik 5 Lari tasak handitu egin dira 10 Lari-ra. Hala eta guztiz; 3 Lari urtetik beherakoek, 10 urtetik beherakoek, ez dute prezioen aldaketa. 2 urtetik beherakoek ez dute kobrerik izango. Agro-k kudeatutako funtzionamendu-sistemak 3-ek gondolak estali ditu X. ahalmena dutenak\nGarraio publikoa 14 / 06 / 2014 Hiru garraio publikoko tasak hiriburuan: Ankara-n ezarritako tarifa berrien arabera, EGO autobusak, ontziratze osoa 2 TL, 1,50 TL hegazkineratze txikiagotu dute Ankaray eta Metroan. Istanbuleko garraio publikoaren prezioak iritsi ziren atzo. Gaur egun, Ankara-n, Garraio Koordinazio Zentroa (Ukome) Batzar Nagusiak EGO autobusek, Ankarayk eta Metroek zehaztutako ordutegiarekin 2 TL, 1,50 TL deskontu hegaldian, transferentzia kuota 0,67 zentimo zen. 33 HILEKO PREZIOEN ALDAKETA Aldatu Ankara Udalerri Metropolitarreko informazioaren arabera, araudi berria garraio publikoaren kuotetan egin zen. Garraioen Koordinazio Zentro Batzar Nagusian (UKOME) 33-ek ez du aldaketarik egin hilabetez ...\nTüdemsaş langileen ordainketak 31 / 12 / 2012 Tüdemsaş Langileen soldataren gehikuntza 2012 urterako emandako baimenaren arabera, oinarrizko soldatako hobekuntza garrantzitsuak egin dira. TÜDEMSAŞ Zuzendaritza Nagusian, 399 N º. 2011en argitaratutako Plangintza Kontseilu Gorenaren erabakian, 2012-ek emandako agintaritzaren esparruan zenbakitutako zenbakien barruan Oinarrizko Soldataren hobekuntza esanguratsuak egin dira. 2005en urteaz geroztik, Turkiako Garraio-Sen Sivas Bulego gisa, gai horren inguruko ikerketak eta ikerketak emaitza onak ekarri dituzte. Lehenik eta behin, gure Sivas Bulegoak Selim DURSUNeko Zuzendari Nagusiarekin batera egindako lanen ondorioz, hobekuntza lortu da, baina oinarrizko soldatapekoen arteko desberdintasunaren argitasuna ez da erabat konpondu (...\nAnkara Garraio Tarifak 14 / 06 / 2014 Garraio publikoko tasak handitu Ankara: Ankara-n ezarritako tarifa berriaren arabera, EGO autobusek ibilbide osoa izan dute 2 TL eta deskontatutako ibilbidea 1,50 TL Ankaray eta Metro. Istanbuleko garraio publikoaren prezioak iritsi ziren atzo. Gaur egun, Ankara-n, Garraio Koordinazio Zentroa (Ukome) Batzar Nagusiak EGO autobusek, Ankarayk eta Metroek zehaztutako ordutegiarekin 2 TL, 1,50 TL deskontu hegaldian, transferentzia kuota 0,67 zentimo zen. 33 HILEKO PREZIOEN ALDAKETA Aldatu Ankara Udalerri Metropolitarreko informazioaren arabera, araudi berria garraio publikoaren kuotetan egin zen. Garraioen Koordinazio Zentro Batzar Nagusian (UKOME) 33-ek ez du aldaketarik egin hilabetez ...\nMuğladako garraio publikoaren tasak altitudea 04 / 01 / 2017 Muğlada Garraio Publikoaren Tasa Zam: Muğlako Metropoliko Udalerriaren arabera zuzendutako albisteen inguruko egunkariak, "ganbera-ganbera eta kooperatibek, garraio publikoko tasen gehikuntza eskaera" azken egunetan deklarazio bat egin zuten. Eskualdeko egunkariak, erregai, aseguruak, mantentze-lanak, gutxieneko soldata eta antzeko kostu faktoreak garraiolari publikoen ibilgailuen ibilgailuen prezioak igoarazi zituzten ibilbide publikoaren ibilgailuaren prezioa igotzeko. Muğla Udalerri Metropolikoaren Garraio Sailak gaiari buruzko adierazpena egin zuen. Prezioen eguneratzea 2015en hasieran egin zen. garraio publikoa\nErciyes neguko turismo zentroa\nErciyes teleferikoko tarifa\nErciyeste teleferikoen tasak\nKayseri Erciyes eski estazioa\nBatumi karga-geltokiak 100en eginda\nTüdemsaş langileen ordainketak\nAnkara Garraio Tarifak\nMuğladako garraio publikoaren tasak altitudea\nEz dago garraio publikoaren kuotarik 2018-en Malatya-n\nAdana ez da garraio publikorik tasarik\nMersin-Tarsus-Adana Treneko garraioa


Iratxe Garcia: <i>'mundu osoko jentea ezagutuko dot Quetzal Ibilbidean'</i> - bizkaie.biz\nBarriketan II. urtea // 27. zenbakia - 2003ko bagilaren 1a\nQuetzal Ibilbidea 2003\nQuetzal Ibilbidea 1979an sortu zan Espainiako Erregearen iradokizunari erantzunez eta gazteen artean Iberoamerikar Erkidegoaren oinarriak sendotzeko asmoagaz. Gaur egun, interes nazionaleko programatzat dabe Puerto Rico, Haiti, Jamaika eta Errepublika Dominikarreko gobernuek eta interes Unibersaleko jardueratzat, ostera, UNESCO Erakundeak. Ikasketak eta abenturea buztartzen ditu eta aurten 46 herrialdetako 300 gazte inguruk parte hartuko dabe; talde handi horretan, zazpi dira bizkaitarrak eta bakarra sopeloztarra: Iratxe Garcia Baiona hain zuzen be.\nAurtengo bagilean eta garagarrilean, Errepublika Dominikarrean, Puerto Ricon eta Espainian zehar ibiliko dira eta abentureari Santo Domingon ekingo deutsie, Kristobal Kolonek paradisoko mendietara egindako laugarren bidaia gogoratzeko. Kolon almirantearen ozeanoz handiko azken bidaia izan zan eta, badaezpada, gogoratu egingo dogu, hantxe, Santo Domingoko katedralean lurperatu ebela. Bestalde, Santo Domingon sortu zan ameriketako lehenengo unibersidadea.\nKaribeko tontorrik altuena, 3000 metrotik gorako Duarte mendia zapaldu ondoren, Puerto Ricoko Mayagüez portura joango dira espedizinokideak eta Atlantiko ozeanoa zeharkatu ostean, Quijoteren IV. mendeurrena tarteko, Gaztela-Mantxa eta Gaztela-Leonen zehar eta Sevilla, Kadiz eta Bartzelona lako uriak bisitauko ditue. Quetzal Ibilbidea Madrilen amaituko da Madrileko Komplutense Unibersidadean.\nMiguel de la Quadra Salcedoren zuzendaritzapean, abenturea ez eze jarduera akademikoak be berebiziko garrantzia dauka egitarauan eta mintegi, tailer eta berbaldietan parte-hartzeaz ganera, Karibeko kultura prekolonbinoak, arraza, erlijino eta ohituren mestizajea, astronomia, ameriketako barroko musikala eta bestelako gai batzuk aztertuko ditue bidaiariek.\nGetxoko Artaza-Erromo Institutuan Humanitateko Batxillergoko lehen mailan dagoan Iratxe Garcia Baiona aspadian dabil Quetzal Ibilbidean parte hartu guran eta aurten bagilaren 20an ekingo deutso abentureari.\n1. Zorionak Iratxe. Azkenean lortu dozu baina zergaitik horrenbeste interes Quetzal Ibilbidean parte hartzeko?\nEskerrik asko. Bueno, amesa aspalditik dator, urteak dira telebistan lehenengoz ikusi nebala Quetzal Ibilbidearen ganeko erreportajea; sasoi haretan, Perun egozan parte-hartzaileak, Machu Pichu ingurune zoragarrian hain zuzen be. Ordutik, betidanik izan dot gogo handia holako lekuetara joateko eta, urtero egin dot Quetzal Ibilbidearen jarraipena; parte hartzeko derrigorrezkoa da 15 edo 16 urtekoa izatea eta, beraz, itxaron egin behar izan dot; halan da ze, igaz egin neban lehen saiakeratxua, quetzal txoriaren ganeko beharra aurkeztu neban baina ez ninduen hartu. Aurten, esperantza larregi barik, barriro aurkeztea erabagi dot eta, hori bai, beharra egiten ordu asko sartu dodaz. Karibeko taino, karibe eta arawak tribuei buruzko azterlana egin dot eta antza gustau jake. Pozarren nago eta bagilaren 20a noiz helduko zain ze aurtengo Ibilbidea, Jamaika, Puerto Riko eta Errepublika Dominikarrean zehar izango da eta leku ederrak dira.\n2. Hautagaien aukeraketa prozesuan, 86an edo 87an jaiotakoa izatea eta lan bat aurkeztea nahitaezkoak izaten dira baina horrezaz ganera, espediente akademikoa eta bestelako meritu batzuk kontuan hartzen ditue antolatzaileek: ikastaroak, sariak, tituluak...; zelako beharra eta merituak aurkeztu dozuz?\nNik pentsetan dot hautagaiok aurkezten dogun beharra izaten dala erabagiorrena baina, bai, klaseko notak be eskatzen ditue. Oinarrietan irakaslearen gomendio gutuna eta bestelako titulu, ikastaro edo merituak be aitatzen dira baina nik behintzat ez dot holakorik aurkeztu. Beharrari jagokonean, hamaika gai egozan aukeran, besteak beste, afroamerikar tradizino, erritu edo ohikune eta erlijinoak Kariben, Haitiko naif pinturea, Jamaika 1503: abentura kolonbinoa, Karibe: filibustero, bukanero eta piratak eta nik neuk aukeratutakoa, hau da, Karibeko arawak, taino eta karibe tribuen ganekoa. Kristobal Kolonek topau zituan lehenengo gizakiak eta film askotan ikusi doguzan kanibal edo gizajaleak ziran, Amazoniatik etorritakoak. Informazinoa batzea gogorra izan da ze Interneten ez dago gauza larregirik eta liburutegiak be arakatu behar izan dodaz; kontua da ze, ameriketako kultura garrantzitsuenak maya eta aztekak dirala eta horreen ganean informazino ugari dagoala baina ez, ostera, aitatutako tribu horreei buruz. Arraroa egin jat hain informazino gitxi egotea eskuragai.\n3. Alde fisikoa be landu beharko zendun segurutik ze ibilaldi luzeak eta abenturea be osogai garrantzitsuak izango diralako, ezta?\nAukeratu ninduela esan eustienean, berehala ekin neutson alde fisikoa lantzeari. Egunero joaten naz uger egiten eta, ahal dodanean, mendira be osterak egiten dodaz. Astegoien gehienetan Burgos aldean ibilten naz eta hango mendietan ibilaldi asko egin dodaz. Horrezaz ganera, ahalik eta ondoen eta orekatuen jaten ahalegintzen naz ze badakit gero han ez dodala etxeko moduan jango...\n4. Abenturea eta ikasketak buztartzen ditu Quetzal Ibilbideak. Abenturazalea zara ala ikasle fina?\nBiak esango neuke. Abenturazalea gehiago hori bai, ikastea ez jat asko gustetan baina horretan be ez naz txarra (nik esatea ez dau ondo emoten baina...), historia ikasgaia da gehien gustetan jatana eta aparteko ahaleginik egin barik geratzen jataz datuak buruan. Abenturearen eta ikasketen artean aukeratu behar izan ezkero, duda barik abenturea aukeratzen dot, natura, fauna eta haize zabalean ibiltea maite dodazalako.\n5. Euliak, zomorroak, beroa, gaixotasunak, lurrean lo egin beharra, jateko desbardina...; arazotzat ala abenturako osogaitzat hartzen dozuz?\nHolako egoerarik ez dot 'sufridu' orain arte eta, oraingoz, abenturako osogai legez ikusten dodaz horreek danak; gero gerokoak, abenturan bete-betean sartzen nazanean, segurutik arazotzat hartuko dodaz. Orain emozinoa da nagusi, txertoak jarten be orain hasi naz, oraingoz bi izan dira eta badinotsut, alde txarrik ez dot ikusten.\n6. Quetzal Ibilbideak parte-hartzaileei ekipo osoa emoten deutse eta gastu guztiak be pagauta dozuez. Maletan zer sartuko dozun badakizu honezkero?\nBueno, gastuak pagauta doguz eta gauza asko emoten deuskuez baina ez ekipo osoa. Gomendioak emoten deuskuez, zelako erropak, zenbat kamiseta eroan behar doguzan eta antzekoak. Gauza larregi eroatea be ez da komenidu ze gero norberak eroan behar dau motxilea lepoan eta esan deustienez, guztia aldean daroagula, oinez ibilaldi luzeak be egin beharko doguz. Egia esan behar badeutsut, oraindino ez dot pentsau zer sartuko dodan baina pisu askorik ez dot eroan gura, gero hainbat gauza faltan hartuko badodaz be.\n7. Miguel de la Cuadra Salcedo da Quetzal Ibilbidea Espedizinoko zuzendaria. Bagilaren 20an ezagutuko dozu ganerako parte-hartzaile guztiekaz batera ala arinago alkartzekotan zarie?\nEz, egun hori baino lehen ez gara alkartuko, azken orduko barririk ez badago behintzat. Madrilen daukagu hitzordua jarrita eta ordura arte ez gara ezagutuko. Orduantxe jakinarazoko deuskue zein taldetan egongo garan, zeintzuk izango diran gure begiraleak eta momentu horretan alkartuko gara lehenengoz parte-hartzaile guztiak.\n8. Aurten, 300 parte-hartzaile izango zarie. Lagunak egiteko be aukera ederra, ezta?\nDuda barik. Abentura honetako konturik politenetakoa da hori. Mundu osoko jentea ezagutuko dogu, geureagaz zerikusirik ez daben kultura, ohitura eta barriak jasoko doguz zuzen-zuzenean eta hori oso aberasgarria izango da. Hizkuntzearen aldetik, ez da egongo arazorik ze 46 herrialde desbardinetakoak alkartuko bagara be, oinarrietan argi dago parte-hartzaile guztiok gaztelaniera maila ona izan behar dogula; gainera, ingeleraz be berba batzuk esateko ez dogu izango arazorik.\n9. Pare bat hilebete egongo zarie etxetik kanpo, lagunak ikusi barik, eskuko telefono barik...; zer botako dozu faltan gehien?\nSegurutik lagunak eta familia be bai...apur bat. Etxeko erosotasunen faltea be igarriko dot, batez be, egunak aurrera joan ahala. Horrezaz ganera, komunikazino faltea be gogorra izango dala pentsetan dot ze bidaia osoan zehar, birritan baino ezin izango dogu berbarik egin telefonoz eta, seguru antzean, aukera horreek biak familiagaz gastauko dodazanez, lagunen barririk ez dot izango pare bat hilebetetan. Orain arte, egun asko kanpoan egin dodazanean, egunero erabilten izan dot telefonoa eta badakit gogorra izango dala komunikazino falta hori.\n10. Etxekoek edo lagunek emongo eutsuezan aholku batzuk?\nLagunek ondo pasetako esan deustie, aukera guztiak aprobetxetako, holako aukerak bizitzan ez diralako asko egoten, akaso aukera bakarra izango dala. Etxekoek be antzeko aholkuak emon deustiez, denporea aprobetxetako, jenteagaz zabal jokatzeko, danakaz berba egiteko, ezetzik ez emoteko eta, azken baten, aukerea ez alperrik galtzeko. Egia esan, jente barria eta desbardina eta amesetako lekuak ezagutzeko emon neban izena Quetzal Ibilbidean.\nIratxe Garcia Baiona, lan saritua eskuetan daukala


AMNISTIA: BATASUN ETA BORROKA IKUR- EL PORQUERO DE AGAMENON-MILITANTE DE HERRI GORRI |\nAMNISTIA: BATASUN ETA BORROKA IKUR- EL PORQUERO DE AGAMENON-MILITANTE DE HERRI GORRI\n10 abril, 2015 / herrigorri\nHilabete gutxi barru Fronte Popularraren garaipenaren 80. urteurrena beteko da. Garaipen honetan berebiziko pisua izan zuen programaren oinarrizko puntuetako bat amnistiaren aldarria izateak.\nFronte Popularraren garaipenak 30000 preso politikoen askatzea ahalbidetu zuen, haietako asko 1934ko greba altxamendu proletarioaren ondorioz espetxeratuak. Altxamendu honek inoiz ikusi gabeko errepresioa ekarri zuen II. Errepublikako bizitza motzean. Errepresio horren ondorioz 4000 hildako baino gehiago izan ziren 1934ko Urrian. Grebak pisu handia izan zuen Estatu osoan zehar, greba orokorra ezarriz Bizkaian eta Gipuzkoan, eta geldialdi garrantzitsuak Madrilen, Valentzian, Sevillan, Cordoban… Katalunian, Companys presidentea Generalitateko buru zela, mugimendu iraultzaileak babesa jaso zuen, herri katalanaren konkista demokratikoen defentsan, CEDAko gobernu zentralak deuseztatzen ari zituenak.\nBereziki bortitza izan zen Asturiaseko meatzaldean altxatu zirenekiko errepresioa.\nAipamen historiko labur honek ez du egungo egoerarekiko inolako paralelismorik ezarri nahi, bai ordea preso politiko guztien askapen prozesua zailtzen duten kontraesanen eta gaizki-ulertuen korapiloa askatzen lagunduko duten hausnarketa batzuk bideratzea, Euskal Herrian batez ere.\nTrantsizioa, erregimen frankistaren aurpegi garbiketa bezala, altxamenduen prebentzio politika aplikatzen duten Estatuen parean ezarri zen. Hala, errepresio politikoa terrorismoaren aurkako borrokaren atzean ezkutatzen da.\nTrantsizioari men egin ez dioten iraultzaile guztiek garesti ordaindu dute haien “ausardia”, dela kartzelatze luzeekin edo heriotza “legalizatu” edo klandestinoarekin.\nHori guztiagatik amnistia borroka politikoaren alderdi zentral gisara hartu behar da. Ezin da elkartasunaren ikuspuntura soilik mugatu. Tortura, “kausak sortzea beharrezkoa denean”, PSOEko justizia ministroak esango zukeen bezala, intoxikazio informatibo sistematikoa… dudatan jarriko lukete, frankismoarekin zorretan dagoen eta honen jarraipena den erregimen honen “justiziaren” ikuspuntutik baita ere, preso politiko guztien kaleratzearen ezezkoa egun bizi dugun egoeran.\nAmnistia borroka politikoaren alderdi zentral bat da, partikularki Euskal Herrian, ustezko izaera demokratiko burgesari egiazkotasuna ematen saiatu den erregimen politiko zapaltzaile kamuflatu bati aurre egitearen legitimazio historikoaren ondorioa baita.\nAmnistiaren aldarriaren falta “normalizazio politikorako” prozesu baten baitan “trantsizioaren” onarpen esplizitua dakar berarekin, hala nola autodefentsa eskubidea erabili izanaren errua gain hartzea.\nErregimenak bere espetxe lege eta normatiba juridiko propioak bete ditzan eskatzeak epe motzerako esku-hartze politikorako ildo baten baitan bildu behar da, betiere amnistiaren aldarri ukaezinarekin kontraesanean agertzen ez direnean.\nTrantsizioaren hasieratik garatutako borroka prozesua edozein modutan itxi behar denaren iritzi orokortua akats bat da, ez den porrot baten onartze inplizitua, bideragarritasuna eta efikazia erakutsi duten esku-hartze politikorako praktika batzuk baztertuak izan ez daitezen eta zuzendua izan behar dena epe ertain eta luzera helmuga bezala ezarri genituen helburuetatik egin dezagun, erresistentzia guztiaren dibertsitate ideologikotik.\nKontzesio jarraituek eta printzipioei uko egiteek ez dute etsaiaren errepresioa ez bortizkeria gutxitu, alderantziz, arraroak zaizkigu atxiloketa, inputazio edo erabaki juridiko berriekin esnatzen ez garen egunak. Europar erakundeetatik etortzen diren ohartarazpenak ondo administratuak izaten ari dira, kasu honetan PPren aldetik, profesionaltasun eta hoztasunez, zeinek badakien nazioarteko harremanetan kartak nola jokatu.\nAmnistia, autodeterminazio prozesua eta sozialismoaren aldeko borroka zatiezina den osotasun baten alderdiak dira.\n← DIALOGO CON LA ORGANIZACION KIMETZ SOBRE LA CUESTION NACIONAL\nSOBRE EL REGIMEN DEL 78 (1ª PARTE) →


BESTE ASTE BATEZ, GOGOR ARITU BEHARKO DUGU - Lauburuke\nGarazi Arregi2020-02-20T11:20:03+01:002020.02.20 |\nAstebeteko atsedenaldiaren ostean, Aitor Arevaloren mutilek Portugaletera bidaiatuko dute Jarrilleros F.S C.D taldearen aurka lehiatzeko. Bizkaitarrek 30 puntu pilatzen dituzte gaur egun, 10 partida irabazi eta 5 galdu dituztelarik.\nJokatutako azken partidan, Portugaleteko taldeak bi goleko aldearekin irabazi zion Almi Elorrietako taldeari eta Jose Corredoiraren arabera, “defentsak erasoari irabazi zion”. Hala, partida osoan intentsitateari eusten dion taldea dela kontuan hartuta, partida ez da batere erraza aurreikusten ibartarrentzat.\nTalde moreari dagokionez, hirugarren postuan jarraitzen dute Ligako sailkapenean eta inoiz baino indartsuago daude emaitza on horiei eusten jarraitzeko. Atseden astearen aurretik jokatu zuten azken jardunaldian lortu zuten garaipena funtsezkoa izan zen euren gaitasunetan konfiantza izaten jarraitzeko. Izan ere, lan gogorra egin behar izan zuten etsai borrokalari bat garaitu ahal izateko.\nEra berean, bigarren postuan dagoen Otxartabetik aldentzen dituen puntua bakarra dela kontuan hartuta, Ibarrakoentzat ezinbestekoa izango da beste astebetez puntuak gehitzea. Horrez gain, hori lortuz gero, egungo liderra den Zierbena taldetik ere ez lirateke urrun egongo; 7 puntu baitira azken hauek ibartarrengandik bereizten dituztenak.\nAitor Arevalok adierazi duenez: “badakigu jokatzeko zaila izango den partida bat izango dela, 40 minutuetan erritmo altuan lehiatzen den taldea baita aurkaria. Gainera, etxean modu oldarkorrean eta oso bertikalean jokatzen du. Beraz, irabazi nahi badugu, sendo aritu beharko dugu eta bertikaltasun hori gelditu. Taldeak oso lan ona egin du astean zehar eta gogotsu gaude partida ona egin eta hiru puntuak ekartzeko“.\nAlfredo Hualdek zuzentzen duen taldeak oso ondo definitutako jokoa egiten ari den Iruñeako San Juan A.D izango du aurkari larunbat honetan. Ibartarrei dagokienez, 6 jardunaldi daramatzate jarraian 3 puntuak eskuratzen eta Iruñeara oso indartsu eta gogotsu iristeko asmoa dute.\nKlubetik gogorarazi nahi dugu doako autobusa antolatu dugula gureak animatzera joateko zalantzarik egiten ez duen ororentzat. Autobusa eguerdiko 15:30ean aterako da Belabietatik. Ligako azken jardunaldietara hurbiltzen ari gara eta, horregatik, inoiz baino gehiago behar zaituztegu. Funtsezkoa da taldeak atzean duten babes guztia sentitzea.\nTxubelen mutilek Egintza K.E taldearen aurka jokatu zuten atzo, Ligako hemezortzigarren jardunaldiari dagokion partidan. Atzokoa funtsezko partida izan zen. Izan ere, 4 puntuk bakarrik bereizten zituzten hirugarren eta laugarren postuei eusten zieten Ibarrako eta Villabonako taldeak. Horren aurrean, talde moreak bukaerara arte borrokatu eta garaipena lortu zuen 2 eta 1-eko markagailu batekin. Beraz, ezinbesteko puntu horiek lortuta, orain arte egindako lanari eusten jarraituko diote, helburu handiagoak lortzeko asmoz.


Viendo entre el 206 y el 192 de un total de 266.\nen 31/8/07, #52976\nkaotikokoak askoz obeak dira!!! bnga pajarracos\nen 31/8/07, #52975\nabesti oso politte da!letra aztu notan baten bia eupelako kantie da!gernikakue naz ta ia nz zatozien!bengaaa baaa\nen 19/8/07, #52391\nze abesti ain polita!!!!!!!!! entzutn dudanean gauza oso politak gogoratzn ditut GORA BERRI TXARRAK!!!\nni uste dut IKUSI ARTE munduko abestirk oberena dela eta berritxarrak ere oberenak dira. muxutxoak eta IKUSI ARTE!!!\nAbesti onenetakoa dudarik gabe...erreza da estrukturan baina oso mugitua eta pasio askorekin abestia...kanta hau asko gustatu zait... aupa berri ta segi horrela!


HAMAIKA IKUS-ENTZUTEKO JAIOAK: Ordainpeko edukiak | LAB - EITB\nHAMAIKA IKUS-ENTZUTEKO JAIOAK: Ordainpeko edukiak\nAz, 2011/09/07 - 14:27 — Nagusia\nBranded contect izena erabiltzen hasi aurretik ere, ugari izan dira jatorri eta helburu komertziala zeukaten hedabideetako edukiak. Gaur EL PAISek dakar artikulu interesgarria gai honi buruz. Nik beste bi adibide aipatuko ditu. Lehena James Bond-en pelikulak eta bestea gertukoakoa: Radio Euskadik eta Clinica Quirón-ek daukaten bikote harremana. Fijatu zaitez, irrati publiko horretan, medikuntza eta osasunaz espezialista bat elkarrizketatzen duten askotan, Quirón klinikakoa izaten da.


Izurria hasi zenetik hiru milioi lagun hil eta 139 milioi kutsatu dira mundu osoan | Gizartea | Berria\nHiru milioi hildako. Gerra batek utzitako biktimen balantzea dirudi, baina COVID-19ak azken urtebete luzean eragindako triskantzaren laburpena da: hiru milioi hildako eta 139 milioi kutsatu mundu osoan. Txanpon horren ifrentzuak, baina, badu alde argirik ere: 79,2 milioi pertsona osatu dira izurria hedatzen hasi zenetik.\nTransmisioa bere gorenean dagoela esan du OME Osasunaren Mundu Erakundeak, eta hala dela berretsi dute AEBetako Johns Hopkins unibertsitateak atzo argitaratutako datuek: 598.923 positibo eta 12.030 heriotza jakinarazi ziren egun bakarrean. Birusa, baina, ez da herrialde guztietan abiadura berean eta indar berarekin zabaldu.\nKopuru absolutuei dagokienez, COVID-19ak Amerikan eragin du sarraskirik handiena. Han, hiru herrialde dira birusaren foku nagusiak: AEB Ameriketako Estatu Batuak, Mexiko eta Brasil. 31,5 milioi kutsatze eta 565.000 heriotza zenbatu dituzte AEBetan; 2,3 milioi kasu eta 211.000 heriotza Mexikon; eta 13,7 milioi kutsatze eta 365.000 hildako Brasilen.\nHildako kopuru txikiagoa izanagatik, balantze iluna da Europakoa ere, hildako kopuruak milioi baten langa gainditu duela jakinarazi baitu OMEk. SARS-CoV-2ak gogorrenen jo duen herrialdeak dira Erresuma Batua (lau milioi kutsatzetik gora eta 127.000 hildako), Italia (hiru milioi positibotik gora eta 116.000 heriotza) eta Frantzia (5,1 milioi kasu eta 100.000 hildako).\nAsian, izurriaren foku bihurtua da India, munduan kasu gehien dituzten herrialdeetan bigarrena baita, AEBen atzetik: 14,3 milioi pertsona kutsatu dira COVID-19arekin, eta 174.000tik gora hil dira. Oso bestelakoa da egoera Txinan, birusa lehen aldiz atzeman zen herrialdean: 102.135 positibo eta 4.845 hildako jakinarazi dituzte, Johns Hopkins unibertsitatearen arabera.\nKutsatze tasa, gorenean\nDatuen argitara, OMEko zuzendari nagusi Tedros Adhanom Ghebreyesusek atzo ohartarazi zuen «pandemia hasi zenetik erregistratutako kutsatze tasarik handienera» hurbiltzen ari dela mundua, eta kutsatzeak gora doazela, «erritmo oso kezkagarrian». Zehazki, azken bi hilabeteetan asteroko positibo berrien kopurua bikoiztu egin dela azaldu zuen.\nTedrosen arabera, hazkunde horren oinarrian dago orain arte transmisio datu apalak izan dituzten herrialdeetara hedatu dela birusa: «Papua Ginea Berrian, adibidez, izugarri handitu da kutsatze tasa: urtarrilera arte, 900 pertsona kutsatu ziren COVID-19az, eta bederatzi hildako eragin zituen gaitzak; orain, berriz, 9.300 kutsatzeren eta 82 heriotzaren berri eman digute. Kopuru txikiak dira bere osoan, baina hazkundea izugarria da, eta OME oso kezkatuta dago, epidemia askoz handiago baten seinale izan daitekeelako».\nOMEko buruaren esanetan, Papua Ginea Berriko kasua «adibide perfektua» da txertoen banaketa bidezko baten garrantzia azaltzeko: «Herrialde horrek ongi kontrolatu du izurria denbora luzez, baina infekzioen goranzkoa, neurri murriztaileek eragindako nekea, gizartearen immunizazio maila apala eta ospitale sistema ahula aintzat hartuta, ezinbestekoa izanen da txerto gehiago bidaltzea, ahal bezain laster».\nOMEk Asia-Pazifikoan duen ordezkari Takeshi Kasairen arabera, planetaren eremu horrek «zortea» izan du orain arte: munduko herritarren laurdenak han bizi diren arren, mundu osoan konfirmatutako COVID-19 kutsatzeen %1,6 eta heriotzen %1,2 gertatu dira han. Hala ere, Kasaik ohartarazi zuen «kasu kopuru txiki batek ondorio lazgarriak» izan ditzakeela eskualde osoan. Hori dela eta, izurriaren zaintzari lotutako inbertsioa handitzea galdegin zuen OMEko larrialdi programako buru Mike Ryanek: «Herrialdeek, oro har, ez dute behar bezainbeste inbertitu izurriei aurre egiteko datuen erabileran eta kudeaketan». Baliabide teknologikoak, sendagaiak eta zaintza epidemiologikoari buruzko datuak zabaldu beharra nabarmendu zuen.


Ikerketa linguistikoa. Ikerketa. Euskal Hizkuntza eta Kultur Katedra. Universidad de Navarra\nAna Echaide Hizkuntzalaritza Orokorreko katedradunak Filologia ikasleendako abian jarri zuen euskal hizkuntzalaritzaren irakaskuntza eta esparru horretako ikerketa. Bi lan ildo nagusi izan ditu: Lehena Nafarroako euskalkiak biltzeari eta ikertzeari buruzkoa; Koldo Mitxelenak prestatutako galde-sorta bat erabiliz inkesta linguistikoen corpus zabal bat egin zen. Bildutako materialak 1989. urtean argitaratu zituen Eusko Ikaskuntzak. Proiektuak jarraipena izan zuen gero Nafarroako hamar herri hauetan egindako inkesten landalanarekin eta transkripzioarekin: Abaurregaina, Alkotz, Arbizu, Jaurrieta, Etxaleku, Eugi, Mezkiritz, Urdiain, Zilbeti eta Zugarramurdi. Material hori Euskaltzaindiaren Hizkuntza Atlasa egiteko erabili zen. Bigarrena irekita geratu zen "ukipenean dauden hizkuntzen" gaineko bere doktoretza tesiarekin.\nEuskararekin zerikusia duten ikerketek jarraipena izan dute, orobat, Asier Barandiaran euskal filologoaren lanarekin. Katedrarako egindako ekarpenak bertsolaritzakoak eta euskarazko ahozko literaturakoak eta kazetaritzakoak izan dira.